Kannada-LLM-Labs/Wikipedia-Kn huggingface dataset:
ಕೇಪ್ರಿ ಪ್ಯಾಂಟ್

ಕೇಪ್ರಿ ಪ್ಯಾಂಟ್ , ಕ್ರಾಪ್ ಪ್ಯಾಂಟ್, ಪೆಡಲ್ ಪುಶ್ಶರ್ ಹೀಗೆ ಬೇರೆ ಬೇರೆ ಹೆಸರುಗಳಲ್ಲಿ ಕರೆಯಲ್ಪಡುವ ಈ ಉಡುಗೆ ಹೆಣ್ಣುಮಕ್ಕಳ ಪ್ಯಾಷನ್ ಉಡುಗೆಗಳಲ್ಲಿ ಒಂದು. ಈ ಪ್ಯಾಂಟ್‍ಗಳು ಸಾಮಾನ್ಯ ಪ್ಯಾಂಟ್‍ಗಳಂತೆ ಕಂಡರೂ, ಇದು ಮೊಣಕಾಲಿನಿಂದ ಕೆಳಗೆ ಮತ್ತು ಪಾದದಿಂದ ಮೇಲಿರುತ್ತದೆ. ಹಾಗಾಗಿ ಕೇಪ್ರಿಗಳನ್ನು ಫ್ರೀ ವೇರ್ ಉಡುಪುಗಳಾಗಿ ಬಳಸಲಾಗುತ್ತದೆ. ಕೇಪ್ರಿಗಳು ಭಾರತ, ಅಮೇರಿಕ, ಯುರೋಪ್, ಏಶಿಯಾ ದೇಶಗಳಲ್ಲೂ ಪ್ರಸಿದ್ಧಿ ಪಡೆದಿದೆ.

ಇತಿಹಾಸ
1948ರಲ್ಲಿ ಫ್ಯಾಶನ್ ಡಿಸೈನರ್ ಸೊಂಜಾ ದೆ ಲೆನ್ನಾಟ್ರ್ಟ್ ಎಂಬುವವರು ಕೇಪ್ರಿ ಪ್ಯಾಂಟ್ ಉಡುಪನ್ನು ಪರಿಚಯಿಸಿದರು. ಅಮೇರಿಕಾದ ಸಿನಿಮಾ ನಟಿ ಗ್ರೇಸ್ ಕೆಲ್ಲಿ ಎಂಬುವವರು ಪ್ರಥಮ ಬಾರಿಗೆ ಕೇಪ್ರಿ ಪ್ಯಾಂಟ್ ಧರಿಸಿದ್ದರು ಹೀಗಾಗಿ ಕೇಪ್ರಿ ಪ್ಯಾಂಟ್ ಮತ್ತಷ್ಟು ಪ್ರಸಿದ್ಧಿ ಪಡೆಯಿತು.1960ರಲ್ಲಿ ಅಮೇರಿಕಾದ ದಿ ಡಿಕ್ ವಾನ್ ದೈಕ್ ಶೊ ಎಂಬ ಧಾರವಾಹಿಯ ಮೂಲಕ ಅಮೇರಿಕಾದಲ್ಲಿ ಕೇಪ್ರಿ ಪ್ಯಾಂಟ್ ಜನಪ್ರಿಯತೆ ಪಡೆಯಿತು. 1960ರ ಮಧ್ಯದಲ್ಲಿ ಕೇಪ್ರಿ ಸ್ಟೈಲ್‍ನ ಟೈಟ್ ಫಿಟ್ಟಿಂಗ್ ಕಾರ್ಗೊ ಪ್ಯಾಂಟ್ ಟೀನೆಜ್ ಗಂಡುಮಕ್ಕಳಲ್ಲಿ ಜನಪ್ರಿಯತೆ ಪಡೆಯಿತು. ಆದರೆ 1970 ರಿಂದ 1990 ವರೆಗೆ ಕೇಪ್ರಿ ತನ್ನ ಜನಪ್ರಿಯತೆಯನ್ನು ಕಳೆದುಕೊಂಡಿತು. 2000 ಇಸವಿಯ ಮಧ್ಯದಲ್ಲಿ ಸ್ಪಾನಿಷ್ ಟೆನ್ನಿಸ್ ಆಟಗಾರ ರಾಫೆಲ್ ನಡಾಲ್ ತನ್ನ ಹೆಚ್ಚು ಆಟಗಳನ್ನು ಕೇಪ್ರಿ ಧರಿಸಿ ಆಡಿದ್ದ. ಇದು ಮತ್ತೆ ಕೇಪ್ರಿ ಪ್ಯಾಂಟ್ ಪ್ರಸಿದ್ಧವಾಗಲು ಸಹಾಯವಾಯಿತು.

ಇತರ ಹೆಸರುಗಳು
ಕೇಪ್ರಿ ಪ್ಯಾಂಟ್‍ಗಳನ್ನು ಪೆಡಲ್ ಪುಶ್ಶರ್, ಕ್ರೋಪ್ ಪ್ಯಾಂಟ್, ಫ್ಲಡ್ ಪ್ಯಾಂಟ್, ಜಾಮ್ಸ್, ಹೈವಾಟರ್ಸ್ ಹೀಗೆ ಬೇರೆ ಬೇರೆ ಹೆಸರುಗಳಲ್ಲಿ ಕರೆಯಲಾಗುತ್ತದೆ. ಎಲ್ಲಾ ವಿಧಗಳು ವಿನ್ಯಾಸದಲ್ಲಿ ಕೇಪ್ರಿ ಪ್ಯಾಂಟ್‍ಗಳೇ ಆದರೂ, ಅದರ ಬಳಕೆಯ ದೃಷ್ಠಿಯಿಂದ ಬೇರೆ ಬೇರೆ ಹೆಸರಿಡಲಾಗಿದೆ.

ಉದಾ: ಪೆಡಲ್ ಪುಶ್ಶರ್ ಪ್ಯಾಂಟ್‍ಗಳನ್ನು ಮೊದಲು ಸಾಮಾನ್ಯವಾಗಿ ಸೈಕಲ್ ಚಲಾಯಿಸುವಾಗ ಧರಿಸುತ್ತಿದ್ದರು. ಹೀಗಾಗಿ ಪೆಡಲ್ ಪುಶ್ಶರ್ ಎಂಬ ಹೆಸರು ಬಂತು.
ಕೇಪ್ರಿ ಪ್ಯಾಂಟ್‍ಗಳು ಕಾಟನ್, ಜೀನ್ಸ್ ಎಲ್ಲಾ ತರಹದ ಬಟ್ಟೆಗಳಲ್ಲೂ ದೊರೆಯುತ್ತವೆ. ಮಾಡರ್ನ್ ಲುಕ್ ಜೊತೆಗೆ ಕಂಫರ್ಟೇಬಲ್ ಫೀಲ್ ಕೊಡುವ ಕೇಪ್ರಿಗಳು ಕಾಲೇಜು ಹುಡುಗಿಯರ ಅಚ್ಚುಮೆಚ್ಚಿನ ಉಡುಪು. ಅಷ್ಟೇ ಅಲ್ಲ ಕೇಫ್ರಿ ಪ್ಯಾಂಟ್‍ಗಳು ಹೋಮ್‍ವೇರ್ ಉಡುಪುಗಳಾಗಿಯೂ ಜನಪ್ರಿಯತೆ ಪಡೆದಿದೆ. ಬೇಸಿಗೆ ಕಾಲದಲ್ಲಿ ಕೇಪ್ರಿ ಪ್ಯಾಂಟ್‍ಗಳನ್ನು ಹೆಣ್ಣುಮಕ್ಕಳು ಹೆಚ್ಚಾಗಿ ಧರಿಸಲು ಇಷ್ಟಪಡುತ್ತಾರೆ. 
ಪ್ಲೇನ್, ಪ್ರಿಂಟೆಡ್ ಹೀಗೆ ಎಲ್ಲಾ ರೀತಿಯ ವರ್ಣಗಳಲ್ಲಿ ದೊರೆಯುವ ಕೇಪ್ರಿ ಪ್ಯಾಂಟ್‍ಗಳು ಎಲ್ಲಾ ರೀತಿಯ ಶಾರ್ಟ್, ಲಾಂಗ್ ಟಾಪ್‍ಗಳಿಗೆ ಹೊಂದುತ್ತವೆ. ಹೀಗಾಗಿ ಕೇಪ್ರಿ ಪ್ಯಾಂಟ್‍ಗಳು ಧರಿಸಿದವರಿಗೆ ಕಂಫರ್ಟೇಬಲ್ ಫೀಲ್ ನೀಡುತ್ತದೆ. ಕೇಪ್ರಿ ಪ್ಯಾಂಟ್‍ಗಳು ಕೇವಲ ಟೀನೇಜ್ ಹೆಣ್ಣುಮಕ್ಕಳಿಗೆ ಮಾತ್ರ ಸೀಮಿತವಲ್ಲ, ಮಧ್ಯವಯಸ್ಸಿನ ಗೃಹಿಣಿಯರು, ಚಿಕ್ಕಮಕ್ಕಳೂ ಕೂಡ ಕೇಪ್ರಿ ಪ್ಯಾಂಟ್‍ನ್ನು ಇಷ್ಟಪಡುತ್ತಾರೆ.

ಉಲ್ಲೇಖಗಳು
<reference>

ಉಡುಪುಗಳು
ಮಹಿಳಾ ಕೇಂದ್ರಿತ ಸಂಪಾದನೋತ್ಸವ ೨೦೧೮
ಕಾಸಿನ ಸರ



ಕಾಸಿನ ಸರ
ನಾಣ್ಯಗಳನ್ನು ಮಾಲೆಗಳಲ್ಲಿ ಪೋಣಿಸಿ ಸರ ಮಾಡಿ ಕತ್ತಿಗೆ ಹಾಕಿಕೊಳ್ಳುವ ಆಭರಣವೇ ಕಾಸಿನ ಸರ. ಚಿನ್ನ, ಬೆಳ್ಳಿ, ತಾಮ್ರ, ಕಂಚು ಹೀಗೆ ಬಗೆ-ಬಗೆಯ ನಾಣ್ಯಗಳ ಸರವನ್ನು ಪುರುಷರು, ಮಹಿಳೆಯರು ತೊಡುತ್ತಾರೆ. ಮದುವೆಗಳಲ್ಲಿ ವಧು ಚಿನ್ನದ ಕಾಸಿನ ಸರ ತೊಡುವುದು ಸಂಪ್ರದಾಯ. 
ಹಿಂದೆ ಚಾಲ್ತಿಯಲ್ಲಿದ್ದ ಐದು, ಹತ್ತು, ಇಪ್ಪತೈದು, ಐವತ್ತು ಪೈಸೆಯ ನಾಣ್ಯಗಳನ್ನು ವಿವಿಧ ಆಕಾರಗಳಲ್ಲಿ ಧರಿಸುವುದರಿಂದ ಮಾಲೆಗಳು ವಿಶಿಷ್ಟವಾಗಿ ಕಾಣಿಸುತ್ತದೆ. ಹಿಂದೆ ಬಳಕೆಯಲ್ಲಿದ್ದ ನಾಣ್ಯಗಳು ಇಂದು ಕಾಸಿನ ಸರಗಳ ಮೂಲಕ ಹೊಸ ರೂಪವನ್ನು ಪಡೆದಿದೆ. ಕಾಸಿನ ಸರವನ್ನು ಸಾಮಾನ್ಯವಾಗಿ ಸೀರೆ, ಚೂಡಿದಾರ, ಲಂಗ-ದಾವಣಿ, ಶಾರ್ಟ್, ಗೌನ್, ಪ್ಯಾಂಟ್‍ಗಳ ಜೊತೆಗೆ ತೊಡುತ್ತಾರೆ. ಪೂಜೆ, ಮದುವೆ, ಹಬ್ಬ, ಆಫೀಸ್, ಕಾಲೇಜು, ಶಾಪಿಂಗ್ ಮುಂತಾದ ಕಡೆಗಳಲ್ಲಿ ಧರಿಸಿಕೊಂಡು ಹೋಗುತ್ತಾರೆ. 
ಬಣ್ಣ ಬಣ್ಣದ ದಾರಗಳಿಂದ ಈ ನಾಣ್ಯಗಳನ್ನು ಪೋಣಿಸಿ ಉಟ್ಟ ಉಡುಪಿಗೆ ಒಪ್ಪುವಂತೆ ಅಲಂಕಾರ ಮಾಡಿಕೊಳ್ಳಬಹುದಾಗಿದೆ. ಜೊತೆಗೆ ನಾಣ್ಯಗಳ ಸುತ್ತಲೂ ಮಣಿ, ಮುತ್ತು, ಕನ್ನಡಿ, ಹಾಗೂ ಕಲ್ಲುಗಳನ್ನು ಅಂಟಿಸಿ ಪುಷ್ಪ, ಸೂರ್ಯ, ಚಂದ್ರ, ನಕ್ಷತ್ರದಂತಹ ರೂಪ ನೀಡಬಹುದು. ನಾಣ್ಯಗಳನ್ನು ವೃತ್ತಾಕಾರಕ್ಕೆ ಮಾತ್ರ ಸೀಮಿತವಾಗಿಸದೆ, ಚೊಕ್ಕ, ಪಂಚಕೋನಾಕೃತಿ, ಷಟ್ಕೋನ, ಅಷ್ಟಭುಜ, ಹೃದಯಾಕಾರ, ಮನೆಯ ಚಿತ್ರ, ರಾಶಿ ಚಿಹ್ನೆ, ಹಾವು, ಮಿಂಚಿನ ಆಕೃತಿ, ಬಲೂನ್ ಮುಂತಾದ ಆಕಾರಗಳಲ್ಲೂ ತಯಾರಿಸುತ್ತಾರೆ. ಇಂತಹ ಭಿನ್ನವಾದ ಆಕೃತಿಯ ಕಾಸಿನ ಸರಗಳು ಅಂಗಡಿ, ಮಳಿಗೆ ಹಾಗೂ ಆನ್ ಲೈನ್‍ಗಳಲ್ಲಿ ದೊರಕುತ್ತದೆ. 
ಸಾಂಪ್ರದಾಯಿಕ ಚಿನ್ನ ಹಾಗೂ ಬೆಳ್ಳಿಯ ಕಾಸಿನ ಸರಗಳು ಆಧುನಿಕತೆಯ ರೂಪ ಹೊಂದಿ ಮಹಿಳೆಯರ ಮನಸ್ಸಿಗೆ ಒಪ್ಪುವಂತೆ ವಿನೂತನವಾಗಿ ಮಾರುಕಟ್ಟೆಯಲ್ಲಿ ದಾಳಿ ಇಟ್ಟಿವೆ. ಹೊಸ ಮಾದರಿ, ಹೊಸ ಆಕೃತಿ, ಹೊಸ ವಿನ್ಯಾಸದಲ್ಲಿ ಮಾರ್ಪಾಡು ಹೊಂದಿ, ವಿಭಿನ್ನ ಮಾದರಿಯಲ್ಲಿ ಮಹಿಳೆಯರ ಮನ ಗೆದ್ದಿದೆ. 
ಧಾರ್ಮಿಕ ಶಾಸ್ತ್ರ, ನಂಬಿಕೆಗಳು, ಪದ್ಧತಿಗಳು, ಸಂಸ್ಕಾರ, ಸಂಸ್ಕøತಿಗಳ ಪ್ರಭಾವ ಕೆಲವು ಆಭರಣಗಳಿಗೆ ವಿಶೇಷ ಮಹತ್ವವನ್ನು ನೀಡುತ್ತದೆ. ಆಧುನಿಕತೆಗೆ ಒಗ್ಗಿಕೊಂಡಂತೆ ಹಳೆಯ ಕಾಲದ ಅಪೂರ್ವ ಆಭರಣಗಳನ್ನು ಧರಿಸುವವರೂ, ತಯಾರಿಸುವವರೂ, ವಿರಳವಾಗುತ್ತಿದ್ದಾರೆ. ಸರ್ಕಾರದ ಇತ್ತೀಚಿನ ಧೋರಣೆಯಿಂದಾಗಿ ಅಕ್ಕಸಾಲಿಗರ ಉದ್ಯಮಕ್ಕೆ ಪ್ರೋತ್ಸಾಹ ಕಡಿಮೆಯಾಗುತ್ತಿದೆ. ಆಭರಣಗಳ ವಿಷಯ ಅವರವರ ಮನೋಧರ್ಮಕ್ಕೆ ಸಂಬಂಧ ಪಟ್ಟದ್ದಾದ್ದರಿಂದ ಜನ ಹೊಸ ಮಾದರಿಯ ಒಡವೆಗಳನ್ನು ಬಯಸುತ್ತಿದ್ದಾರೆ. ಆದ್ದರಿಂದ ನವೀನ ರೀತಿಯ ಒಡವೆಗಳು ಆ ಸ್ಥಾನವನ್ನು ಆಕ್ರಮಿಸಿಕೊಳ್ಳುತ್ತಿದೆ.

ಉಲ್ಲೇಖಗಳು

http://m.vijayakarnataka.com
http://www.udyavani.com 

ಆಭರಣಗಳು
ಮಹಿಳಾ ಕೇಂದ್ರಿತ ಸಂಪಾದನೋತ್ಸವ ೨೦೧೮
ಹೇರ್ ಬನ್ ವಿನ್ಯಾಸ

ಕಚೇರಿ ಕೆಲಸಕ್ಕೆ ಹೋಗುವಾಗ ಹೇಗೆಂದರೆ ಹಾಗೆ ಹೋಗಲು ಸಾಧ್ಯವಿಲ್ಲ. ಉಡುಗೆ ತೊಡುಗೆ ಸೇರಿದಂತೆ ಕೇಶ ವಿನ್ಯಾಸವೂ ಬಹುಮುಖ್ಯ ಪಾತ್ರವಹಿಸುತ್ತದೆ. ಸೂಕ್ತ ರೀತಿಯ ಕೇಶ ವಿನ್ಯಾಸ ಮಾಡಿಕೊಳ್ಳದಿದ್ದರೆ ನೋಡುವವರಿಗಷ್ಟೇ ಅಲ್ಲ ನಮಗೂ ಕೆಲಸ ಮಾಡಲು ಅಡ್ಡಿ ಉಂಟಾಗುತ್ತದೆ. ಜೊತೆಗೆ ಅವುಗಳನ್ನು ಸರಿ ಪಡಿಸಿಕೊಳ್ಳುವಷ್ಟರಲ್ಲೇ ಒಂದಿಷ್ಟು ಸಮಯ ಕಳೆದಿರುತ್ತೇವೆ. ಜೊತೆಗೆ ಕೆಲಸದಲ್ಲಿ ಗಮನವಹಿಸಲು ಸಾಧ್ಯವಾಗದು.

ಈ ರೀತಿಯ ತೊಂದರೆಗೆ ಪರಿಹಾರ ನೀಡಬಲ್ಲ ಕೇಶವಿನ್ಯಾಸವೆಂದರೆ ಅದು “ಹೇರ್ ಬನ್’ ಇದರ ಹೆಸರು ಕೇಳಲು ಉದಾಸ ಎನಿಸಿದರೂ ವಿನ್ಯಾಸ ಮಾಡಲು ಸುಲಭ. ಒಮ್ಮೆ ಈ ವಿನ್ಯಾಸ ಮಾಡಿಕೊಂಡರೆ ಕಚೇರಿ ಕೆಲಸ ಮುಗಿಸಿ ಮನೆಗೆ ಹೋಗುವವರೆಗೂ ಯಾವುದೇ ಕಿರಿಕಿರಿ ಉಂಟಾಗದು. ಈ ಹೇರ್ ಬನ್ ವಿನ್ಯಾಸದಲ್ಲಿಯೇ ಹಲವು ಬಗೆಯಿದೆ. ಎಲ್ಲವೂ ಸರಳ ಹಾಗೂ ಸುಲಭ. ನೋಡಲು ಹೆಚ್ಚು ಆಕರ್ಷಕ ನೋಟವನ್ನು ನೀಡುತ್ತವೆ. ನೀವೂ ಈ ವಿನ್ಯಾಸಗಳ ಬಗ್ಗೆ ತಿಳಿಯಬೇಕೆಂದರೆ ಇಲ್ಲಿದೆ ನೋಡಿ ವಿವರ.

ಡೋನಟ್ ಹೇರ್ ಬನ್

ಸಾಮಾಗ್ರಿಗಳು

ದಪ್ಪವಾದ ರಬ್ಬರ್ ಬ್ಯಾಂಡ್ ಅಥವಾ ಹೇರ್ ಡೋನಟ್ ಮತ್ತು ಹೇರ್ ಪಿನ್.

ವಿಧಾನ:

•    ಮೊದಲು ಕೇಶರಾಶಿಯನ್ನು ಜಡಕಿಲ್ಲದಂತೆ ಬಾಚಿಕೊಳ್ಳಬೇಕು.

•    ಬನ್ ತಲೆಯ ಯಾವ ಭಾಗದಲ್ಲಿ ಇರಬೇಕೆಂದು ಬಯಸುತ್ತೀರಿ ಎಂದು ನಿರ್ಧರಿಸಿ.

•    ನೆತ್ತಿಯ ಮೇಲೆ, ತಲೆಯ ಹಿಂಭಾಗದಲಿ ಎಡ ಬದಿಗೆ ಅಥವಾ ಬಲಬದಿಗೆ ಎಲ್ಲಾದರೊಂದು ಕಡೆ ರಬ್ಬರ್ ಬ್ಯಾಂಡ್‍ನಿಂದ ಕೂದಲು ರಾಶಿಯನ್ನು ಕಟ್ಟಿ. 

•    ನಂತರ ರಬ್ಬರ್ ಸುತ್ತಲು ಕೂದಲು ಬರುವಂತೆ ಹೊರ ತೆಗೆದು , ಅದರ ಮೇಲಿನಿಂದ ಒಂದು ತೆಳುವಾದ ರಬ್ಬರ್ ಬ್ಯಾಂಡ್ ಹಾಕಿರಿ.

•    ಹೊರ ಬಂದ ಕೂದಲುಗಳನ್ನು ಸುತ್ತಲು ಬಳ್ಳಿಯಂತೆ ಸುತ್ತಿ ತುದಿಗೆ ಬಿಚ್ಚದಂತೆ  ಒಂದು ಹೇರ್ ಪಿನ್ ಹಾಕಿರಿ.

        ==ಸೈಡ್ ಪ್ಲೇಟ್ ಜೊತೆ ಸರಳ ಡೋನಟ್ ಬನ್==

ಸಾಮಾಗ್ರಿಗಳು/ದಪ್ಪವಾದ/ಡೋನಟ್ ಹೇರ್ ಬ್ಯಾಂಡ್, ಹೇರ್ ಪಿನ್

ವಿಧಾನ    

•    ಕೇಶ ರಾಶಿಯನ್ನು ಸರಿಯಾಗಿ ಎರಡು ಇಬ್ಭಾಗ ಮಾಡಿ. ಒಂದು ಭಾಗಕ್ಕೆ ರಬ್ಬರ್ ಬ್ಯಾಂಡ್ ಹಾಕಿ.

•    ಇನ್ನೊಂದು ಭಾಗದಲ್ಲಿ ಜಡೆಯನ್ನು ನೇಯ್ದು ರಬ್ಬರ್ ಬ್ಯಾಂಡ್ ಹಾಕಿ.

•    ಬನ್‍ಗೆ ಬಿಟ್ಟ ಕೂದಲನ್ನು ಡೋನಟ್‍ನಂತೆ ಹಾಕಿ, ಉಳಿದ ಕೂದಲನ್ನು ಸುತ್ತಲೂ ಸುತ್ತಿ ಪಿನ್ ಮಾಡಬೇಕು. 

•    ಪಕ್ಕದಲ್ಲಿ ನೆಯ್ದ ಕೂದಲನ್ನು ಡೋನಟ್ ಸುತ್ತ ಸುತ್ತಬೇಕು, ತುದಿ ಕಾಣದಂತೆ ಹೇರ್ ಪಿನ್ ಹಾಕಬೇಕು.

ಸೆಂಟರ್ ಲೂಪ್ ಬನ್

ಈ ಕೇಶ ವಿನ್ಯಾಸ ಒಂದು ಬಗೆಯ ಪೋನಿಟೇಲ್ ಮೇಲೆ ಅವಲಂಬಿತವಾದಂತೆ ಇರುತ್ತದೆ. ಇದಕ್ಕೆ ತೆಳುವಾದ ರಬ್ಬರ್ ಬ್ಯಾಂ    ಡ್‍ಗಳು ಮತ್ತು ಹೇರ್ ಪಿನ್‍ಗಳು ಬೇಕು.

ವಿಧಾನ 

•     ಕೇಶ ರಾಶಿಯನ್ನು ಸರಿಯಾಗಿ ಬಾಚಿಕೊಂಡು, ಪೋನಿಟೇಲ್ ಹಾಕುವ ಹಾಗೆ ಅರ್ಧ ಕೇಶಕ್ಕೆ   ರಬ್ಬರ್ ಹಾಕಬೇಕು

ನಂತರ ಉಳಿದ ಕೂದಲನ್ನು ಪೋನಿಟೇಲ್ ಸುತ್ತಲೂ ಸುತ್ತಿ ಪಿನ್ ಮಾಡಬೇಕು. ಕೂದಲು ನಯವಾಗಿ ಆಕರ್ಷಕವಾಗಿ ಕಾಣುವುದು.

ಓಪನ್ ಹೇರ್‍ನೊಂದಿಗೆ ಟಾಪ್ ಹಾಫ್ ಬನ್    

ಇದೊಂದು ಅತ್ಯಂತ ಪ್ರಚಲಿತದಲ್ಲಿರುವ ಕೇಶ ವಿನ್ಯಾಸ. ಇದನ್ನು ಮಾಡಲು ರಬ್ಬರ್ ಬ್ಯಾಂಡ್ ಮತ್ತು ಹೇರ್ ಪಿನ್ ಬೇಕು.

ವಿಧಾನ :

•    ಒಂದು ಕಿವಿಯ ಮೇಲ್ಭಾಗದಿಂದ ಇನ್ನೊಂದು  ಕಿವಿಯ ಮೇಲ್ಭಾಗದವರೆಗೆ ಸರಿಯಾಗಿ ಕೂದಲನ್ನು ಬೇರ್ಪಡಿಸಬೇಕು. 

•    ನೆತ್ತಿಯ ಮೇಲ್ಭಾಗದ ಕೂದಲನ್ನು ಬನ್ ರೀತಿಯಲ್ಲಿ ಗಂಟು ಕಟ್ಟಿ ಉಳಿದ ಕೂದಲನ್ನು ಅದರ ಸುತ್ತಲೂ ಸುತ್ತಬೇಕು.

•    ಕೆಳಭಾಗದಲ್ಲಿರುವ ಕೂದಲನ್ನು ಹಾಗೇ ಫ್ರೀ ಆಗಿ ಬಿಟ್ಟರೆ ಆಯಿತು

ಟ್ವಿ ಸ್ಟೆಡ್ ಪ್ಲೆಟೆಡ್ ನಡುವೆ ಬನ್

ಸಾಮಾಗ್ರಿ ಹೇರ್ ಪಿನ್ ಮತ್ತು ಹೇರ್ ಬ್ಯಾಂಡ್ 

ವಿಧಾನ:

1 ಮೊದಲು ಒಂದು ಪೋನಿಟೆಲ್ ಚಂದವಾಗಿ ಹಾಕಿಕೊಳ್ಳಬೇಕು

2 ಕೂದಲನ್ನು ಸರಿಯಾಗಿ ಎರಡು ಭಾಗ ಮಾಡಿ ಮೇಲ್ಭಾಗದ ಕೂದಲಿಂದ ಜಡೆ ನೇಯ್ದುಕೊಳ್ಳಬೇಕು.

3 ಉಳಿದ ಕೇಶಗಳಿಂದ ಒಂದು ಸುಂದರವಾಗಿ ಬನ್ ಹಾಕಿಕೊಳ್ಳಬೇಕು

4 ನಂತರ ಬನ್ ಸುತ್ತಲೂ ಜಡೆಯನ್ನು ಸುತ್ತಿ ಪಿನ್ ಮಾಡಬೇಕು.

ಕಡಿಮೆ ಟ್ವಿ ಸ್ಟೆಡ್ ಲೂಪ್ ಹೇರ್ ಬನ್

ವಿಧಾನ:    

ಒಂದು ಪೋನಿಟೆಲ್‍ಅನ್ನು ಅರ್ಧಕ್ಕೆ ಬರುವ ಹಾಗೆ ರಬ್ಬರ್ ಬ್ಯಾಂಡ್ ಹಾಕಿಕೊಳ್ಳಬೇಕು. ನಂತರ ಉಳಿದ ಕೇಶ ರಾಶಿಯನ್ನು ಲೂಪಾ ಹೇರ್‍ನ ಮೇಲ್ಭಾಗಕ್ಕೆ ಬರುವಂತೆ ಟ್ವಿಸ್ಟ್ ಒಂದು ಗಂಟು ಹಾಕಬೇಕು. ಕೂದಲು ಮೇಲೆ ಬರದಂತೆ ಪಿನ್ ಮಾಡಬೇಕು. ಯಾವುದೇ ಕಾರ್ಯಕ್ರಮಗಳಿಗೆ ಈ ರೀತಿಯ ಕೂದಲ ವಿನ್ಯಾಸ ಮಾಡಿಕೊಂಡು ಸುಲಭವಾಗಿ ಹೋಗಬಹುದು.

ಉಲ್ಲೇಖ 
hಣಣಠಿs://ತಿತಿತಿ.googಟe.ಛಿo.iಟಿ/seಚಿಡಿಛಿh?-e-ಠಿi-=7%2ಛಿಠಿಚಿg
http://www.dailymail.co.uk/femail/article-2326370/Rise-sock-bun-How-master-hipster-updo-fast-height-hair-fashion.html

ಉಡುಪುಗಳು
ರಹಿಮತಪುರ(ಹಳ್ಳಿ)

ರಹಿಮತಪುರ(ಹಳ್ಳಿ) ಗ್ರಾಮವು ಕರ್ನಾಟಕ ರಾಜ್ಯದ ಬಾಗಲಕೋಟ ಜಿಲ್ಲೆಯ ಜಮಖಂಡಿ ತಾಲ್ಲೂಕಿನಲ್ಲಿದೆ

ಭೌಗೋಳಿಕ

ಗ್ರಾಮವು ಭೌಗೋಳಿಕವಾಗಿ 16* 32' 10"x  ಉತ್ತರ ಅಕ್ಷಾಂಶ ಮತ್ತು 75* 31' 19" ಪೂರ್ವ ರೇಖಾಂಶದಲ್ಲಿ ಬರುತ್ತದೆ.

ಜನಸಂಖ್ಯೆ

ಗ್ರಾಮದಲ್ಲಿ ಜನಸಂಖ್ಯೆ  ಸುಮಾರು 2500 ಇದೆ. ಅದರಲ್ಲಿ 1300 ಪುರುಷರು ಮತ್ತು 1200 ಮಹಿಳೆಯರು ಇದ್ದಾರೆ.

ಹವಾಮಾನ

ಬೇಸಿಗೆಕಾಲ - ಚಳಿಗಾಲದಲ್ಲಿ ಹವಾಗುಣವು ಹಿತಕರವಾಗಿದ್ದು, ಸಾಧಾರಣ ಪ್ರಮಾಣದ ಮಳೆಯಾಗುತ್ತದೆ. ಬೇಸಿಗೆಯಲ್ಲಿ ಅತಿ ಹೆಚ್ಚು ಉಷ್ಣತೆ ಅಂದರೆ 42°C ವರೆಗೆ(ಎಪ್ರೀಲನಲ್ಲಿ), ಅತೀ ಕಡಿಮೆ ಅಂದರೆ 9°C ಸೆಲ್ಸಿಯಸವರೆಗೆ (ಡಿಸೆಂಬರನಲ್ಲಿ) ಉಷ್ಣತೆ ದಾಖಲಾಗಿದೆ. 

 ಬೇಸಿಗೆಕಾಲ - 35°C - 42°C

 ಮಳೆಗಾಲ -  18°C - 32°C

 ಚಳಿಗಾಲ - 15°C - 28°C

 ಮಳೆ - ಪ್ರತಿ ವರ್ಷ 300 - 600ಮಿಮಿ ಗಳಸ್ಟು ಆಗಿತ್ತದೆ

ಆಹಾರ

ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ,ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ಜೋಳದ ರೊಟ್ಟಿ, ಸೇಂಗಾ ಚಟ್ನಿ, ಎಣ್ಣಿ  ಬದನೆಯಕಾಯಿ ಪಲ್ಯ, ಕೆನೆಮೊಸರು ಕರ್ನಾಟಕದ ಮೂಲೆಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.

ಸಂಸ್ಕೃತಿ

ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು  ಒಳಗೊಂಡಿದೆ. ಪುರುಷರು ದೋತ್ರ, ನೆಹರು ಅಂಗಿ ಮತ್ತು ಗಾಂಧಿ ಟೋಪಿ ಅಥವಾ ಬಿಳಿ/ರೇಷ್ಮೆ ರುಮಾಲು(ಪಟಕ) ಧರಿಸುತ್ತಾರೆ. ಮಹಿಳೆಯರು ಇಲಕಲ್ಲ ಸೀರೆಯನ್ನು ಧರಿಸುತ್ತಾರೆ.

ಕಲೆ

ಲಾವಣಿ ಪದ, ಡೊಳ್ಳಿನ ಪದ, ಗೀಗೀ ಪದ, ಹಂತಿ ಪದ, ಜಾನಪದ, ಡೊಳ್ಳು ಕುಣಿತ, ಕರಡಿ ಮಜಲು, ಮೊಹರಮ ಹೆಜ್ಜೆ ಕುಣಿತ, ಹರಿ ಭಜನೆ ಮತ್ತು ಶಿವ ಭಜನೆ ಇತ್ಯಾದಿ ಗ್ರಾಮದ ಕಲೆಯಾಗಿದೆ.

ಧರ್ಮ

ಗ್ರಾಮದಲ್ಲಿ ಹಿಂದೂ ಮತ್ತು ಮುಸ್ಲಿಂ ಧರ್ಮದ ಜನರಿದ್ದಾರೆ.

ಭಾಷೆ

ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ.

ದೇವಾಲಯ

  ಶ್ರೀ ಮಹಾಲಕ್ಷ್ಮಿ ದೇವಾಲಯ
  ಶ್ರೀ ದುರ್ಗಾದೇವಿ ದೇವಾಲಯ
  ಶ್ರೀ ಮಲ್ಲಿಕಾರ್ಜುನ ದೇವಾಲಯ
  ಶ್ರೀ ಬಸವೇಶ್ವರ ದೇವಾಲಯ
  ಶ್ರೀ ಹಣಮಂತ ದೇವಾಲಯ
  ಶ್ರೀ ಪಾಂಡುರಂಗ ದೇವಾಲಯ

ಮಸೀದಿ

ಗ್ರಾಮದಲ್ಲಿ ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.

ಹಬ್ಬ

ಪ್ರತಿವರ್ಷ ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ ಹಾಗೂ ಮೊಹರಮ್ ಹಬ್ಬಗಳನ್ನು ಆಚರಿಸುತ್ತಾರೆ.

ಕೃಷಿ

ಗ್ರಾಮದ ಪ್ರಮುಖ ಉದ್ಯೋಗವೇ ಕೃಷಿ ಮತ್ತು ತೋಟಗಾರಿಕೆಯಾಗಿದೆ. ಈ ಕ್ಷೇತ್ರದಲ್ಲಿ ಸುಮಾರು 75% ಜನರು ಕೆಲಸ ಮಾಡುತ್ತಾರೆ.

ನೀರಾವರಿ

ಗ್ರಾಮದಲ್ಲಿ ಬಹುಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು ಪ್ರಮುಖವಾಗಿ ಕಬ್ಬು, ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ(ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ, ದ್ರಾಕ್ಷಿ, ದಾಳಿಂಬೆ, ಗೋಧಿ  ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.

ಉದ್ಯೋಗ

ಗ್ರಾಮದಲ್ಲಿ  ಫಲವತ್ತಾದ ಭೂಮಿ ಇದುವುದರಿಂದ 70% ಜನಸಂಖ್ಯೆ  ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ  ಹೈನುಗಾರಿಕೆ, ಕೋಳಿ ಸಾಕಾಣಿಕೆ, ಆಡು(ಮೇಕೆ) ಸಾಕಾಣಿಕೆ ಮತ್ತು ಕುರಿ ಸಾಕಾಣಿಕೆ ಉಪಕಸುಬುಗಳಾಗಿವೆ.

ಬೆಳೆ

ಆಹಾರ ಬೆಳೆಗಳು

ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ , ತೊಗರಿ, ಹೆಸರು ಮತ್ತು  ಕಡಲೆ ಇತ್ಯಾದಿ

ವಾಣಿಜ್ಯ  ಬೆಳೆಗಳು

ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ, ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ.

ತರಕಾರಿ ಬೆಳೆಗಳು

ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೊಲಂಗಿ, ಅವರೆಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು  ಕೊತಂಬರಿ ಇತ್ಯಾದಿ.

ಸಸ್ಯ

ಆಲದ ಮರ, ಬೇವಿನ ಮರ, ಜಾಲಿ ಮರ, ಮಾವಿನ ಮರ ಮತ್ತು ಅರಳಿ ಮರ ಇತ್ಯಾದಿ.

ಪ್ರಾಣಿ

ತೋಳ, ನರಿ, ಹಾವು, ಮೊಲ, ನವಿಲು, ಬೆಳ್ಳಕ್ಕಿ, ಗುಬ್ಬಿ, ಕಾಗೆ ಮತ್ತು ಕೋಗಿಲೆ ಇತ್ಯಾದಿ.

ಆರ್ಥಿಕತೆ

ಗ್ರಾಮದ ಆರ್ಥಿಕ ಪರಿಸ್ಥಿತಿ ಮಧ್ಯಮ ತರಗತಿಯಲ್ಲಿದೆ.

ಶಿಕ್ಷಣ

ಗ್ರಾಮದಲ್ಲಿ ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಇದೆ.

ಸಾಕ್ಷರತೆ

ಗ್ರಾಮದ ಸಾಕ್ಷರತೆಯ ಪ್ರಮಾಣ  ಸುಮಾರು 75%. ಅದರಲ್ಲಿ  85% ಪುರುಷರು ಹಾಗೂ 68% ಮಹಿಳೆಯರು ಸಾಕ್ಷರತೆ ಹೊಂದಿದೆ.

ರಾಜಕೀಯ

ಗ್ರಾಮವು ಬಾಗಲಕೋಟ ಲೋಕಸಭಾ ಮತ್ತು ಜಮಖಂಡಿ ವಿಧಾನಸಭಾ ಕ್ಷೇತ್ರದ ವ್ಯಾಪ್ತಿಯಲ್ಲಿ ಬರುತ್ತದೆ.

ಬಾಗಲಕೋಟೆ ಜಿಲ್ಲೆ
ಇಂಡಿ ವಿಧಾನಸಭಾ ಕ್ಷೇತ್ರ

ಇಂಡಿ ವಿಧಾನಸಭಾ ಕ್ಷೇತ್ರವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ 8 ವಿಧಾನ ಸಭಾ ಕ್ಷೆತ್ರಗಳಲ್ಲಿ ಒಂದಾಗಿದೆ. ಇಂಡಿ ಮತಕ್ಷೇತ್ರ(2018)ದಲ್ಲಿ 1,18,626 ಪುರುಷರು, 1,09,818 ಮಹಿಳೆಯರು ಸೇರಿ ಒಟ್ಟು 2,28,444 ಮತದಾರರಿದ್ದಾರೆ.

ಕ್ಷೇತ್ರದ ಇತಿಹಾಸ

ಪುಣ್ಯಕ್ಷೇತ್ರವಾಗಿಯೂ ಪ್ರಸಿದ್ಧಿ ಪಡೆದ ಇಂಡಿ ಕ್ಷೇತ್ರವು ವಿಜಯಪುರ ಜಿಲ್ಲೆಯ ಒಂದು ವಿಧಾನಸಭಾ ಕ್ಷೇತ್ರ. ಕರ್ನಾಟಕದ ಉತ್ತರದ ಗಡಿಯಲ್ಲಿರುವ ಇಂಡಿಯು ಉತ್ತರಕ್ಕೆ ಮಹಾರಾಷ್ಟ್ರದ ಸೊಲ್ಲಾಪುರ ಜಿಲ್ಲೆ, ಪಶ್ಚಿಮಕ್ಕೆ ಮಹಾರಾಷ್ಟ್ರದ ಸಾಂಗಲಿ ಜಿಲ್ಲೆ , ದಕ್ಷಿಣಕ್ಕೆ ವಿಜಯಪುರ ತಾಲ್ಲೂಕು ಮತ್ತು ಪೂರ್ವಕ್ಕೆ ಸಿಂದಗಿ ತಾಲ್ಲೂಕುಗಳಿವೆ.

ಅವಿಭಜಿತ ವಿಜಯಪುರ ಜಿಲ್ಲೆಯ ಶೈಕ್ಷಣಿಕ ಕ್ಷೇತ್ರದಲ್ಲಿ ತನ್ನದೇ ಛಾಪು ಮೂಡಿಸಿರುವ ಬಿಎಲ್‌ಡಿಇ ಸಂಸ್ಥೆಯ ಶ್ರೇಯೋಭಿವೃದ್ಧಿಗೆ ಶ್ರಮಿಸಿದ ಬಂಥನಾಳದ ಸಂಗನಬಸವ ಶಿವಯೋಗಿಗಳ ಕಾರ್ಯಕ್ಷೇತ್ರ. ಲಚ್ಯಾಣದ ಕಮರಿಮಠದ ಸಿದ್ಧಲಿಂಗ ಮಹಾರಾಜರು ನೆಲೆಸಿದ ನೆಲೆವೀಡು.

ಶತ ಶತಮಾನಗಳ ಹಿಂದೆಯೇ ಪ್ರಸಿದ್ಧ ವಿದ್ಯಾಕೇಂದ್ರ ಸಾಲೋಟಗಿಯಲ್ಲಿತ್ತು ಎಂಬ ಐತಿಹ್ಯ. ಸಾಧು–ಸಂತರು ಜನ್ಮ ತಾಳಿದ ಸುಕ್ಷೇತ್ರ. ಶಿಲಾಯುಗ ಸೇರಿದಂತೆ ರಾಮಾಯಣ ಕಾಲಘಟ್ಟದ ಇತಿಹಾಸ. ಪುರಾತನ ಸ್ಥಳ ಎಂಬ ಉಲ್ಲೇಖವೂ ಈಜಿಪ್ಟ್‌ನ ಖ್ಯಾತ ಭೂಗೋಳ ಶಾಸ್ತ್ರಜ್ಞ ಟಾಲೆಮಿ ರಚಿತ ಗ್ರಂಥದಲ್ಲಿ ದಾಖಲಾಗಿದೆ.

ಭೀಮಾ ನದಿ ವಿಜಯಪುರ ಜಿಲ್ಲೆಯ ವ್ಯಾಪ್ತಿಯಲ್ಲಿ ಹೆಚ್ಚು ಹರಿಯುವುದೇ ಇಂಡಿ ವಿಧಾನಸಭಾ ಕ್ಷೇತ್ರ ವ್ಯಾಪ್ತಿಯಲ್ಲಿ. ಅಪರಾಧಿಕ ಚಟುವಟಿಕೆಗಳಿಂದಲೂ ಇಂಡಿ ರಾಜ್ಯದಲ್ಲೇ ಕುಖ್ಯಾತ. ಭೀಮಾ ತೀರ ಎಂದರೇ ಇಂದಿಗೂ ಬೆಚ್ಚಿ ಬೀಳುವವರು ಇದ್ದಾರೆ.

ಕ್ಷೇತ್ರದ ವಿಶೇಷತೆ

 ಮಲ್ಲಪ್ಪ ಕರಬಸಪ್ಪ ಸುರಪುರ, ಆರ್.ಆರ್. ಕಲ್ಲೂರ, ರವಿಕಾಂತ ಪಾಟೀಲ ಹಾಗೂ ಯಶವಂತರಾಯಗೌಡ ಪಾಟೀಲರು 3 ಬಾರಿ ಆಯ್ಕೆಯಾಗಿದ್ದಾರೆ. ಇಂಡಿ ವಿಧಾನಸಭಾ ಕ್ಷೇತ್ರದ ಮತದಾರರು ನಾಲ್ವರಿಗೆ ತಲಾ ಮೂರು ಬಾರಿ ಶಾಸಕರಾಗುವ ಅವಕಾಶ ನೀಡಿದ್ದಾರೆ. ಅದರಲ್ಲೂ ರವಿಕಾಂತ ಪಾಟೀಲ ಪಕ್ಷೇತರರಾಗಿ ಹ್ಯಾಟ್ರಿಕ್‌ ವಿಜಯಭೇರಿ ಬಾರಿಸಿದ ಕ್ಷೇತ್ರವಿದು.

 1978, 1983 ಮತ್ತು 1989ರಲ್ಲಿ ಆರ್.ಆರ್. ಕಲ್ಲೂರ ಶಾಸಕರಾದ ಆಗಿನ ಮುಖ್ಯಮಂತ್ರಿ ಗುಂಡೂರಾವ್‌ಗೆ 9 ಕೆ.ಜಿ. ತೂಕದ ಬೆಳ್ಳಿ ಪಂಪ್‌ಸೆಟ್‌ ನೀಡಿದ ಹೆಗ್ಗಳಿಕೆ ಇವರದ್ದು.

 ಕಾಂಗ್ರೆಸ್ನಿಂದ ೨ ಬಾರಿ ಶಾಸಕರಾದ ಆರ್.ಆರ್. ಕಲ್ಲೂರರವರಿಗೆ ಭೂಸೇನಾ ನಿಗಮ(ಪ್ರಸ್ತುತ ಹೆಸರು : ಕರ್ನಾಟಕ ಗ್ರಾಮೀಣ ಮೂಲಭೂತ ಸೌಕರ್ಯ ಅಭಿವೃದ್ಧಿ ನಿಯಮಿತ)ದ ಅಧ್ಯಕ್ಷರಾಗಿದ್ದರು.

 1994, 1999, 2004ರಲ್ಲಿ ಪಕ್ಷೇತರರಾಗಿ ಮೊದಲ ಬಾರಿಗೆ ಹ್ಯಾಟ್ರಿಕ್‌ ವಿಜಯಭೇರಿ ದಾಖಲಿಸಿದ ಕೀರ್ತಿ ರವಿಕಾಂತ ಪಾಟೀಲರದ್ದು. 

 ಬಿ.ಜಿ.ಪಾಟೀಲ(ಹಲಸಂಗಿ)ರು ವಿಧಾನ ಪರಿಷತನ ಸದಸ್ಯರಾಗಿದ್ದರು.

 2008ರಲ್ಲಿ ಡಾ.ಸರ್ವಭೌಮ ಬಗಲಿಯವರು ಬಿಜೆಪಿಯಿಂದ ಕೇವಲ ಒಮ್ಮೆ ಆಯ್ಕೆಯಾಗಿದ್ದು ಈ ಕ್ಷೇತ್ರದ ವಿಶೇಷತೆಯಾಗಿದೆ.

 ಕಾಂಗ್ರೆಸನ ಯಶವಂತರಾಯಗೌಡ ಪಾಟೀಲರು ಕಳೆದ 40 ವರ್ಷಗಳಿಂದ ನೆನೆಗುದಿಗೆ ಬಿದ್ದಿದ್ದ ಮರಗೂರಿನ ಭೀಮಾಶಂಕರ ಸಹಕಾರಿ ಸಕ್ಕರೆ ಕಾರ್ಖಾನೆಯನ್ನು 2018ರಲ್ಲಿ ಪೂರ್ಣಗೊಳಿಸಿದ್ದು ಇವರ ಹೆಗ್ಗಳಿಕೆ.

 ಯಶವಂತರಾಯಗೌಡ ಪಾಟೀಲರು 2018ರಲ್ಲಿ ಜೆಡಿಎಸ್-ಕಾಂಗ್ರೆಸನ ಹೆಚ್.ಡಿ.ಕುಮಾರಸ್ವಾಮಿ ಸಮ್ಮಿಸ್ರ ಸರಕಾರದ ಸಂಪುಟದಲ್ಲಿ ಕರ್ನಾಟಕ ನಗರ ನೀರು ಸರಬರಾಜು ಹಾಗೂ ಒಳಚರಂಡಿ ಮಂಡಳಿಯ ಅಧ್ಯಕ್ಷರಾಗಿದ್ದರು.

 ಯಶವಂತರಾಯಗೌಡ ಪಾಟೀಲರು 2013, 2018 ಹಾಗೂ 2023 ರಲ್ಲಿ ಕಾಂಗ್ರೆಸ್ನಿಂದ 3 ಬಾರಿ ಶಾಸಕರಾಗಿ ಹ್ಯಾಟ್ರಿಕ್‌ ವಿಜಯಭೇರಿ ದಾಖಲಿಸಿದ್ದಾರೆ.

 ಇಂಡಿ ವಿಧಾನಸಭಾ ಕ್ಷೇತ್ರದಿಂದ ಸ್ಪರ್ಧಿಸಿದ ಯಾವುದೇ ನಾಯಕರು ಇದೂವರೆಗೆ ಸಚಿವ ಸ್ಥಾನವನ್ನು ಅಲಂಕರಿಸಿಲ್ಲ.

ಜನಪ್ರತಿನಿಧಿಗಳ ವಿವರ

ಬಿಜಾಪುರ ಜಿಲ್ಲೆ
ಕರ್ನಾಟಕದ ವಿಧಾನಸಭಾ ಕ್ಷೇತ್ರಗಳು
ದೇವರ ಹಿಪ್ಪರಗಿ ವಿಧಾನಸಭಾ ಕ್ಷೇತ್ರ

ದೇವರ ಹಿಪ್ಪರಗಿ ವಿಧಾನಸಭಾ ಕ್ಷೇತ್ರವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ 8 ವಿಧಾನ ಸಭಾ ಕ್ಷೆತ್ರಗಳಲ್ಲಿ ಒಂದಾಗಿದೆ. ದೇವರ ಹಿಪ್ಪರಗಿ ಮತಕ್ಷೇತ್ರ(2018)ದಲ್ಲಿ 1,07,407 ಪುರುಷರು, 99,773 ಮಹಿಳೆಯರು ಸೇರಿ ಒಟ್ಟು 2,07,180 ಮತದಾರರಿದ್ದಾರೆ.

ಕ್ಷೇತ್ರದ ಇತಿಹಾಸ

ಪುಣ್ಯಕ್ಷೇತ್ರವಾಗಿ ಪ್ರಸಿದ್ಧಿ ಪಡೆದ ದೇವರ ಹಿಪ್ಪರಗಿ ಗ್ರಾಮ ವಿಜಯಪುರ - ಗುಲ್ಬರ್ಗಾ ಹೆದ್ದಾರಿಯಲ್ಲಿದೆ. ಮೂರು ತಾಲೂಕುಗಳನ್ನೊಳಗೊಂಡಿರೋ ಈ ವಿಧಾನಸಭಾ ಕ್ಷೇತ್ರವಾಗಿದೆ. 2008ರಲ್ಲಿ ಈ ಕ್ಷೇತ್ರದ ಹೆಸರು ದೇವರ ಹಿಪ್ಪರಗಿ ಎಂದು ಬದಲಾಯಿತು. ಮುಂಚೆ ಹೂವಿನಹಿಪ್ಪರಗಿ ಕ್ಷೇತ್ರವಾಗಿತ್ತು. ಬಸವನ ಬಾಗೇವಾಡಿ ತಾಲ್ಲೂಕಿನ ನಿಡಗುಂದಿ ಹೋಬಳಿ ಕೈಬಿಟ್ಟು, ಸಿಂದಗಿ ತಾಲ್ಲೂಕಿನ ದೇವರ ಹಿಪ್ಪರಗಿ ಹೋಬಳಿಯನ್ನು ಈ ಕ್ಷೇತ್ರದಲ್ಲಿ ಸೇರಿಸಲಾಯಿತು.

ಕಾಂಗ್ರೆಸ್ ಅಭ್ಯರ್ಥಿ ಎ.ಎಸ್.ಪಾಟೀಲ(ನಡಹಳ್ಳಿ) ಸತತ 2013 ಮತ್ತು 2008ರಲ್ಲಿ ಎರಡು ಬಾರಿ ಗೆದ್ದಿದ್ದಾರೆ. ಬಿ.ಎಸ್.ಪಾಟೀಲ(ಸಾಸನೂರ)ರು ಒಟ್ಟು 6 ಸಲ ಸ್ಪರ್ಧಿಸಿ 4 ಬಾರಿ ಆಯ್ಕೆಯಾಗಿ ವೀರಪ್ಪ ಮೊಯಿಲಿ ಅವರ ಸಂಪುಟದಲ್ಲಿ ಆರೋಗ್ಯ ಖಾತೆ ಹಾಗೂ ಎಸ್.ಎಂ. ಕೃಷ್ಣ ಸಂಪುಟದಲ್ಲಿ ಕೃಷಿ ಉತ್ಪನ್ನ ಮಾರುಕಟ್ಟೆ ಸಚಿವರಾಗಿದ್ದರು. ಶಿವಪುತ್ರಪ್ಪ ದೇಸಾಯಿ ಅವರು ಜೆ.ಎಚ್. ಪಟೇಲ್ ಮುಖ್ಯಮಂತ್ರಿಯಾಗಿದ್ದ ಅವಧಿಯಲ್ಲಿ ಭೂಸೇನಾ ಮತ್ತು ಉಗ್ರಾಣ ನಿಗಮದ ಅಧ್ಯಕ್ಷರಾಗಿದ್ದರು. ಶಿವಪುತ್ರಪ್ಪ ದೇಸಾಯಿ 5 ಬಾರಿ ಸ್ಪರ್ಧಿಸಿ 3 ಬಿ.ಎಸ್.ಪಾಟೀಲ(ಸಾಸನೂರ)ನ್ನು ಸೋಲಿಸಿ ಆಯ್ಕೆಯಾಗಿದ್ದು ಹಾಗೂ ಇಬ್ಬರು ಸಂಬಂಧಿಕರಾಗಿದ್ದು ವಿಶೇಷವಾಗಿದೆ. ಶಿವಪುತ್ರಪ್ಪ ದೇಸಾಯಿಯವರು ಉಗ್ರಾಣ ನಿಗಮದ ಮಾಜಿ ಅಧ್ಯಕ್ಷರು. 1978ರಿಂದ 2004ವರೆಗೆ ಶಿವಪುತ್ರಪ್ಪ ದೇಸಾಯಿ ಹಾಗೂ ಬಿ.ಎಸ್.ಪಾಟೀಲ(ಸಾಸನೂರ) ನಡುವೆ ಸ್ಪರ್ಧೆ ಏರ್ಪಟ್ಟಿತ್ತು.

ಬಿ.ಎಸ್.ಪಾಟೀಲ(ಸಾಸನೂರ) 1978ರಲ್ಲಿ ಜನತಾ ಪಕ್ಷದಿಂದ ಹಾಗೂ 1983ರಲ್ಲಿ ಕಾಂಗ್ರೆಸ್‌ನಿಂದ ಆಯ್ಕೆಯಾಗಿದ್ದರು. ನಂತರ 1986ರಲ್ಲಿ ಚುನಾವಣೆ ಎದುರಾಯಿತು. ಇದು ಮಾವ-ಅಳಿಯನ ಆಖಾಡಕ್ಕೆ ಸಾಕ್ಷಿಯಾಗಿತ್ತು. ಜನತಾ ಪಕ್ಷದಿಂದ ಸ್ಪರ್ಧಿಸಿದ ಅಳಿಯ ಶಿವಪುತ್ರಪ್ಪ ದೇಸಾಯಿ, ಮಾವ ಸಾಸನೂರ ಅವರ ಹ್ಯಾಟ್ರಿಕ್ ಸಾಧನೆಗೆ ಬ್ರೇಕ್ ನೀಡಿದ್ದರು. ಮತ್ತೆ 1989ರಲ್ಲಿ ಮಾವ ಬಿಎಸ್ ಪಾಟೀಲ ಸಾಸನೂರ ಅಳಿಯ ಶಿವಪುತ್ರಪ್ಪ ದೇಸಾಯಿ ಅವರನ್ನು 15395 ಮತಗಳಿಂದ ಪರಾಭವಗೊಳಿಸಿದ್ದರು. ನಂತರ 1994ರಲ್ಲಿ ಅದೇ ಪಕ್ಷದಿಂದ ಶಿವಪುತ್ರಪ್ಪ ದೇಸಾಯಿ ತಮ್ಮ ಮಾವನನ್ನು 12427 ಮತಗಳಿಂದ ಸೋಲಿಸಿದರು. 1999ರಲ್ಲಿ ಎದುರಾದ ಚುನಾವಣೆಯಲ್ಲಿ ಪುನಃ ಬಿಎಸ್ ಪಾಟೀಲ ಸಾಸನೂರ ಅಳಿಯನನ್ನು ಪರಾಭಗೊಳಿಸಿದರೆ, 2004ರಲ್ಲಿ ನಡೆದ ಚುನಾವಣೆಯಲ್ಲಿ ಮುಯ್ಯಿಗೆ ಮುಯ್ಯಿ ಎಂಬಂತೆ ಶಿವಪುತ್ರಪ್ಪ ದೇಸಾಯಿ ಅವರು ಮತ್ತೆ ಮಾವನನ್ನು ಸೋಲಿಸಿದ್ದರು.

ಕ್ಷೇತ್ರದ ವಿಶೇಷತೆ

 ಬಸವನ ಬಾಗೇವಡಿ, ಸಿಂದಗಿ ಮತ್ತು ಮುದ್ದೇಬಿಹಾಳ ಮೂರು ತಾಲೂಕುಗಳನ್ನೊಳಗೊಂಡಿರುವ ವಿಧಾನಸಭಾ ಕ್ಷೇತ್ರವಾಗಿದೆ.
 ಬಿ.ಎಸ್.ಪಾಟೀಲ(ಸಾಸನೂರ)ರು ವೀರಪ್ಪ ಮೊಯಿಲಿ ಅವರ ಸಂಪುಟದಲ್ಲಿ ಆರೋಗ್ಯ ಖಾತೆ ಹಾಗೂ ಎಸ್.ಎಂ. ಕೃಷ್ಣ ಸಂಪುಟದಲ್ಲಿ ಕೃಷಿ ಉತ್ಪನ್ನ ಮಾರುಕಟ್ಟೆ ಸಚಿವರಾಗಿದ್ದರು.
 ಶಿವಪುತ್ರಪ್ಪ ದೇಸಾಯಿ ಅವರು ಜೆ.ಎಚ್. ಪಟೇಲ್ ಮುಖ್ಯಮಂತ್ರಿಯಾಗಿದ್ದ ಅವಧಿಯಲ್ಲಿ ಭೂಸೇನಾ ನಿಗಮ ಮತ್ತು ಉಗ್ರಾಣ ನಿಗಮದ ಅಧ್ಯಕ್ಷರಾಗಿದ್ದರು.
 ಶಿವಪುತ್ರಪ್ಪ ದೇಸಾಯಿ ಮತ್ತು ಬಿ.ಎಸ್.ಪಾಟೀಲ(ಸಾಸನೂರ)ರು ಮಾವ-ಅಳಿಯನ ಆಖಾಡಕ್ಕೆ ಸಾಕ್ಷಿಯಾಗಿತ್ತು.
 ಬಿ.ಎಸ್.ಪಾಟೀಲ(ಸಾಸನೂರ)ರು ಒಟ್ಟು 6 ಸಲ ಸ್ಪರ್ಧಿಸಿ 4 ಬಾರಿ ಆಯ್ಕೆಯಾಗಿದ್ದಾರೆ.
 ಶಿವಪುತ್ರಪ್ಪ ದೇಸಾಯಿಯವರು ಒಟ್ಟು 5 ಸಲ ಸ್ಪರ್ಧಿಸಿ 3 ಬಾರಿ ಆಯ್ಕೆಯಾಗಿದ್ದಾರೆ. ಒಟ್ಟಾರೆಯಾಗಿ 1978 - 2008ರವರೆಗೆ ಸುಮಾರು 3 ದಶಕಗಳ ಕಾಲ ಮಾವ-ಅಳಿಯನ ಆಖಾಡಕ್ಕೆ ಸಾಕ್ಷಿಯಾಗಿತ್ತು.
 ಎ.ಎಸ್.ಪಾಟೀಲ(ನಡಹಳ್ಳಿ) ಸತತ 2008 ಮತ್ತು 2013ರಲ್ಲಿ ಎರಡು ಬಾರಿ ಗೆದ್ದಿದ್ದಾರೆ.
 ಬಿ.ಎಸ್.ಪಾಟೀಲ(ಸಾಸನೂರ)ರ ಪುತ್ರರಾದ ಸೋಮನಗೌಡ ಪಾಟೀಲರು 2018ರಲ್ಲಿ ಮೊದಲ ಬಾರಿಗೆ ಶಾಸಕರಾಗಿ ಆಯ್ಕೆಯಾಗಿದ್ದರು.
 ರಾಜುಗೌಡ(ಭೀಮನಗೌಡ) ಬಸನಗೌಡ ಪಾಟೀಲರು 2023ರಲ್ಲಿ ಮೊದಲ ಬಾರಿಗೆ ಶಾಸಕರಾಗಿ ಆಯ್ಕೆಯಾಗಿದ್ದಾರೆ.

ಜನಪ್ರತಿನಿಧಿಗಳ ವಿವರ

ಬಿಜಾಪುರ ಜಿಲ್ಲೆ
ಕರ್ನಾಟಕದ ವಿಧಾನಸಭಾ ಕ್ಷೇತ್ರಗಳು
ನಾಗಠಾಣ ವಿಧಾನಸಭಾ ಕ್ಷೇತ್ರ

ನಾಗಠಾಣ ವಿಧಾನಸಭಾ ಕ್ಷೇತ್ರವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ 8 ವಿಧಾನ ಸಭಾ ಕ್ಷೆತ್ರಗಳಲ್ಲಿ ಒಂದಾಗಿದೆ. ನಾಗಠಾಣ ಮತಕ್ಷೇತ್ರ(2018)ದಲ್ಲಿ 1,07,407 ಪುರುಷರು, 99,773 ಮಹಿಳೆಯರು ಸೇರಿ ಒಟ್ಟು 2,07,180 ಮತದಾರರಿದ್ದಾರೆ.

ಕ್ಷೇತ್ರದ ಇತಿಹಾಸ

ಪರಿಶಿಷ್ಟ ಜಾತಿ ಮೀಸಲು ಕ್ಷೇತ್ರವಾಗಿ ಗುರುತಿಸಿಕೊಂಡ ನಾಗಠಾಣ ವಿಧಾನಸಭಾ ಕ್ಷೇತ್ರವು, ವಿಜಯಪುರ ಜಿಲ್ಲೆಯ ಒಂದು ಪ್ರಮುಖ ವಿಧಾನಸಭಾ ಕ್ಷೇತ್ರ. ವಿಜಯಪುರ-ಇಂಡಿ ರಸ್ತೆಯಲ್ಲಿ ಈ ಊರು ನೆಲೆಸಿದೆ. ಮಹಾರಾಷ್ಟ್ರ-ಕರ್ನಾಟಕ ಗಡಿಯಲ್ಲಿರುವುದರಿಂದ ಈ ಊರಿನ ಮೇಲೆ ಮರಾಠಿ ಪ್ರಭಾವ ಸಾಕಷ್ಟಿದೆ. ರಾಜ್ಯದಲ್ಲೇ ಹೆಚ್ಚು ವಿಸ್ತಾರವುಳ್ಳ ಎರಡನೇ ವಿಧಾನಸಭಾ ಕ್ಷೇತ್ರ ಎಂಬ ಹೆಗ್ಗಳಿಕೆ ಹೊಂದಿರುವ ನಾಗಠಾಣ ವಿಧಾನಸಭಾ ಕ್ಷೇತ್ರದ್ದು. ಮಾಜಿ ಶಾಸಕ ಆರ್‌.ಕೆ.ರಾಠೋಡ ಪಂಚಾಯಿತಿ ರಾಜಕಾರಣವನ್ನು ಮೆಟ್ಟಿಲಾಗಿಸಿಕೊಂಡು ವಿಧಾನಸಭೆಗೆ ಆಯ್ಕೆಯಾಗಿದ್ದರು. ಹೊರ್ತಿ ಜಿಪಂ ಕ್ಷೇತ್ರದ ಸದಸ್ಯರಾಗಿ ಆಯ್ಕೆಯಾಗಿದ್ದಲ್ಲದೆ ಅಧ್ಯಕ್ಷ ಸ್ಥಾನವನ್ನೂ ಅಲಂಕರಿಸಿದ್ದರು. 2004ರಲ್ಲಿ ಜನತಾದಳದಿಂದ ಬಳ್ಳೊಳ್ಳಿ ಮೀಸಲು ಕ್ಷೇತ್ರದ (ಈಗಿನ ನಾಗಠಾಣ) ಶಾಸಕರಾಗಿ ಆಯ್ಕೆಯಾಗಿದ್ದರು. 2004ರ ಮುಂಚೆ ಬಳ್ಳೊಳ್ಳಿ ವಿಧಾನಸಭಾ ಕ್ಷೇತ್ರವಾಗಿತ್ತು.1962ರಲ್ಲಿ ಬರಡೋಲ ವಿಧಾನಸಭಾ ಕ್ಷೇತ್ರವೆಂದು ನಾಮಕರಣಗೊಂಡಿತ್ತು. ಪರಿಶಿಷ್ಟ ಜಾತಿ ಮೀಸಲು ಕ್ಷೇತ್ರವಾದ ಈ ಕ್ಷೇತ್ರವನ್ನು 2013 ರಲ್ಲಿ ಕಾಂಗ್ರೆಸ್ ನ ಪ್ರೊ.ರಾಜು ಆಲಗೂರು ಪ್ರತಿನಿಧಿಸಿದ್ದರು.

ಕ್ಷೇತ್ರದ ವಿಶೇಷತೆ

 ರಾಜ್ಯದಲ್ಲೇ ಹೆಚ್ಚು ವಿಸ್ತಾರವುಳ್ಳ ಎರಡನೇ ವಿಧಾನಸಭಾ ಕ್ಷೇತ್ರ ಎಂಬ ಹೆಗ್ಗಳಿಕೆ ಹೊಂದಿರುವ ನಾಗಠಾಣ ವಿಧಾನಸಭಾ ಕ್ಷೇತ್ರದ್ದು.

 ವಿಜಯಪುರ ಜಿಲ್ಲೆಯಲ್ಲಿ ಪರಿಶಿಷ್ಟ ಜಾತಿ ಮೀಸಲು ಕ್ಷೇತ್ರವಾಗಿ ಗುರುತಿಸಿಕೊಂಡ ನಾಗಠಾಣ ವಿಧಾನಸಭಾ ಕ್ಷೇತ್ರ.

 ರಾಜು ಆಲಗೂರುರವರು 2013ರಲ್ಲಿ ಶಾಸಕರಾಗಿ ಆಯ್ಕೆಯಾಗಿ ಸಿದ್ದರಾಮಯ್ಯನವರ ಸಂಪುಟದಲ್ಲಿ ಕರ್ನಾಟಕ ಸಾಬೂನು ಮತ್ತು ಮಾರ್ಜಕ ಮಂಡಳಿಯ ಅಧ್ಯಕ್ಷ ಹಾಗೂ ಸಂಸದೀಯ ಕಾರ್ಯದರ್ಶಿಗಳಾಗಿದ್ದರು.

 ದೇವಾನಂದ ಚವ್ಹಾಣರವರು 2018ರಲ್ಲಿ ಹೆಚ್.ಡಿ.ಕುಮಾರಸ್ವಾಮಿಯವರ ಜೆಡಿಎಸ್-ಕಾಂಗ್ರೇಸ್ ಸಮ್ಮಿಸ್ರ ಸರ್ಕಾರದಲ್ಲಿ ಸಂಸದೀಯ ಕಾರ್ಯದರ್ಶಿಗಳಾಗಿದ್ದರು.

 ಜೆಟ್ಟೆಪ್ಪ ಕಬಾಡಿಯವರು ಇದೆ ಕ್ಷೇತ್ರದಿಂದ 4 ಬಾರಿ ಆಯ್ಕೆಯಾಗಿದ್ದಾರೆ. 

 ವಿಠ್ಠಲ ಕಟಕದೊಂಡ, ರಾಜು ಆಲಗೂರು ಮತ್ತು ಸಿದ್ಧಾರ್ಥ ಅರಕೇರಿಯವರು 2 ಬಾರಿ ಹಾಗೂ ರಮೇಶ್ ಜಿಗಜಿಣಗಿ 3 ಬಾರಿ ಆಯ್ಕೆಯಾಗಿದ್ದಾರೆ.

 ರಮೇಶ್ ಜಿಗಜಿಣಗಿಯವರು 1983ರಲ್ಲಿ ರಾಮಕೃಷ್ಣ ಹೆಗಡೆ ಸಂಪುಟದಲ್ಲಿ ಗೃಹ ಸಚಿವರಾಗಿ ಕಾರ್ಯ ನಿರ್ವಹಿಸಿದ್ದಾರೆ. ಅದರಂತೆ 1984 -85ರಲ್ಲಿ ಅಬಕಾರಿ ಖಾತೆ ರಾಜ್ಯ ಸಚಿವರಾಗಿ, 1996-98ರಲ್ಲಿ ಜೆ.ಎಚ್.ಪಟೇಲ್ ಸಂಪುಟದಲ್ಲಿ ಸಮಾಜ ಕಲ್ಯಾಣ ಮತ್ತು ಕಂದಾಯ ಸಚಿವರಾಗಿ ಕಾರ್ಯ ನಿರ್ವಹಿಸಿದ್ದಾರೆ.

 ದೇವಾನಂದ ಚವ್ಹಾಣ, ಆರ್.ಕೆ.ರಾಠೋಡ ಮತ್ತು ಮನೋಹರ ಐನಾಪುರರವರು ಲಂಬಾಣಿ ಸಮುದಾಯಕ್ಕೆ ಸೇರಿದ ನಾಯಕರಾಗಿದ್ದಾರೆ.

 ವಿಠ್ಠಲ ಕಟಕದೊಂಡರವರು 2008ರಲ್ಲಿ ಬಿಜೆಪಿಯಿಂದ ಹಾಗೂ 2023ರಲ್ಲಿ ಕಾಂಗ್ರೇಸ್ ನಿಂದ ಆಯ್ಕೆಯಾಗಿದ್ದಾರೆ.

ಜನಪ್ರತಿನಿಧಿಗಳ ವಿವರ

ಬಿಜಾಪುರ ಜಿಲ್ಲೆ
ಕರ್ನಾಟಕದ ವಿಧಾನಸಭಾ ಕ್ಷೇತ್ರಗಳು
ಒಸ್ಮಾನಿಯಾ ಬಿಸ್ಕೆಟ್

ಒಸ್ಮಾನಿಯಾ ಬಿಸ್ಕೆಟ್ ತೆಲಂಗಾಣದ ಹೈದರಾಬಾದ್‍ನ ಒಂದು ತಿನಿಸು. ಇದರ ಹೆಸರು ಹೈದರಾಬಾದ್ ರಾಜ್ಯದ ಕೊನೆಯ ಅರಸ, ಮೀರ್ ಒಸ್ಮಾನ್ ಅಲಿ ಖಾನ್‍ನಿಂದ ಬಂದಿದೆ.

ಇತಿಹಾಸ
ಈ ಬಿಸ್ಕೆಟ್‍ಗಳನ್ನು ಹೈದರಾಬಾದ್‍ನ ಕೊನೆಯ ನಿಜ಼ಾಮ್, ಮೀರ್ ಒಸ್ಮಾನ್ ಅಲಿ ಖಾನ್‍ನ ಬೇಡಿಕೆ ಮೇಲೆ ಮೊದಲು ಬೇಕ್ ಮಾಡಲಾಯಿತು. ಅವನಿಗೆ ಸ್ವಲ್ಪ ಸಿಹಿ ಮತ್ತು ಸ್ವಲ್ಪ ಉಪ್ಪುಪ್ಪಾಗಿರುವ ತಿನಿಸು ಬೇಕಾಗಿತ್ತು. ಇಂದು, ಈ ನಗರದಲ್ಲಿ ಎಲ್ಲೇ ಆಗಲಿ ಈ ಬಿಸ್ಕೆಟ್‍ಗಳಿಲ್ಲದೆ ಸಂಜೆಯ ಚಹಾ ಅಪೂರ್ಣವಾಗಿರುತ್ತದೆ. ಒಸ್ಮಾನಿಯಾ ಸಾರ್ವಜನಿಕ ಆಸ್ಪತ್ರೆಯ ಆಹಾರ ತಜ್ಞರಿಗೂ ಇದರ ಸೃಷ್ಟಿಯನ್ನು ಹೊರಿಸಲಾಗಿದೆ. ಒಸ್ಮಾನಿಯಾದ ಅನನ್ಯ ರುಚಿಯು ಅನೇಕ ರೋಗಿಗಳು ಮತ್ತು ವೈದ್ಯರಿಗೆ ಇಷ್ಟವಾಯಿತು. ನಂತರ ಇದು ಭೇಟಿಕಾರರ ಗಮನ ಸೆಳೆಯಿತು. ಶೀಘ್ರದಲ್ಲೇ ಇದನ್ನು ಆಸ್ಪತ್ರೆಯ ಹತ್ತಿರದಲ್ಲಿನ ಕೆಫೆಗಳಲ್ಲಿ ಮಾರಾಟ ಮಾಡಲಾಯಿತು. ನಗರದಲ್ಲಿನ ಬೇಕರ್‌ಗಳಿಗೆ ತಮ್ಮ ಖಾದ್ಯಪಟ್ಟಿಯಲ್ಲಿ ಇರಾನಿ ಚಹಾದೊಂದಿಗೆ ಇದನ್ನು ಸೇರಿಸುವಂತೆ ಬೇಡಿಕೆ ಹೆಚ್ಚಿತು.

ಉಲ್ಲೇಖಗಳು

ಖಾದ್ಯ, ತಿನಿಸು
ವಾಫ಼ಲ್

ವಾಫ಼ಲ್ ಹುದುಗು ಬಂದ ಕಲಸಿದ ಹಿಟ್ಟು ಯಾ ಕಣಕದಿಂದ ತಯಾರಿಸಲಾದ ಒಂದು ಖಾದ್ಯ. ಇದನ್ನು ವಿಶಿಷ್ಟ ಗಾತ್ರ, ಆಕಾರ ಮತ್ತು ಮೇಲ್ಮೈ ಛಾಪು ಕೊಡಲು ಮಾದರಿಯಿರುವ ಎರಡು ತಟ್ಟೆಗಳ ನಡುವಿಟ್ಟು ಬೇಯಿಸಲಾಗುತ್ತದೆ. ವಾಫ಼ಲ್ ಕಾವಲಿಯ ಬಗೆ ಮತ್ತು ಬಳಸಲಾದ ಪಾಕವಿಧಾನವನ್ನು ಆಧರಿಸಿ ಅನೇಕ ವಿಶಿಷ್ಟ ರೂಪಗಳಿವೆ. ವಾಫ಼ಲ್‍ಗಳನ್ನು ವಿಶ್ವದಾದ್ಯಂತ ತಿನ್ನಲಾಗುತ್ತದೆ, ವಿಶೇಷವಾಗಿ ಹನ್ನೆರಡಕ್ಕಿಂತ ಹೆಚ್ಚು ಪ್ರಾದೇಶಿಕ ವೈವಿಧ್ಯಗಳನ್ನು ಹೊಂದಿರುವ ಬೆಲ್ಜಿಯಮ್‍ನಲ್ಲಿ. ವಾಫ಼ಲ್‍ಗಳನ್ನು ತಾಜಾ ಆಗಿ ತಯಾರಿಸಬಹುದು ಅಥವಾ ಮೊದಲೇ ವಾಣಿಜ್ಯಿಕವಾಗಿ ಬೇಯಿಸಿ ಶೈತ್ಯೀಕರಿಸಿದ್ದನ್ನು ಬಿಸಿ ಮಾಡಬಹುದು.

ವಾಫ಼ಲ್‍ಗಳ ಅನೇಕ ವೈವಿಧ್ಯಗಳಿವೆ. ಜನಪ್ರಿಯವಿರುವ ಒಂದು ವಿಧವಾದ ಬ್ರಸಲ್ಸ್ ವಾಫ಼ಲ್‍ಗಳನ್ನು ಮೊಟ್ಟೆಯ ಬಿಳಿ ಅಥವಾ ಮಡ್ಡಿಯಿಂದ (ಸಾಂಪ್ರದಾಯಿಕವಾಗಿ ಏಲ್ ಮಡ್ಡಿ) ಹುದುಗು ಬರಿಸಿದ ಹಿಟ್ಟಿನಿಂದ ತಯಾರಿಸಲಾಗುತ್ತದೆ; ಸಾಂದರ್ಭಿಕವಾಗಿ ಎರಡೂ ಬಗೆಯ ಹುದುಗುಗಳನ್ನು ಒಟ್ಟಾಗಿ ಬಳಸಲಾಗುತ್ತದೆ. ಇತರ ಐರೋಪ್ಯ ವಾಫ಼ಲ್ ವೈವಿಧ್ಯಗಳಿಗೆ ಹೋಲಿಸಿದರೆ ಇವು ಹೆಚ್ಚು ಹಗುರ, ಗರಿಗರಿಯಾಗಿದ್ದು ಹೆಚ್ಚು ದೊಡ್ಡ ಪೊಳ್ಳುಭಾಗಗಳನ್ನು ಹೊಂದಿರುತ್ತವೆ ಮತ್ತು ಆಯತಾಕಾರದ ಬದಿಗಳನ್ನು ಹೊಂದಿರುತ್ತವೆ. ಬೆಲ್ಜಿಯಮ್‍ನಲ್ಲಿ, ಬಹುತೇಕ ವಾಫ಼ಲ್‍ಗಳನ್ನು ರಸ್ತೆ ಮಾರಾಟಗಾರರು ಬಿಸಿಬಿಸಿಯಾಗಿ ಮಿಠಾಯಿ ಸಕ್ಕರೆಯನ್ನು ಸಿಂಪಡಿಸಿ ಬಡಿಸುತ್ತಾರೆ. ಆದರೆ ಪ್ರವಾಸಿ ಪ್ರದೇಶಗಳಲ್ಲಿ ವಾಫ಼ಲ್‍ಗಳನ್ನು ಕಡಿದ ಕೆನೆ, ಮೃದು ಹಣ್ಣು ಅಥವಾ ಚಾಕಲಿಟ್ ಸ್ಪ್ರೆಡ್ ಇಂದ ಅಲಂಕರಿಸಬಹುದು. ಬ್ರಸಲ್ಸ್ ವಾಫ಼ಲ್‍ನ ಅತ್ಯಂತ ಹಳೆಯ ಉಲ್ಲೇಖವನ್ನು ೧೮೪೨/೪೩ ರಿಂದ ಸ್ವಿಸ್ ಬೇಕರ್ ಫ಼್ಲೋರಿಯಾನ್ ಡಾಚರ್‌ಗೆ ಆರೋಪಿಸಲಾಗಿದೆ. ಆದರೆ ಇವನು ಪಾಕವಿಧಾನವನ್ನು ಸೃಷ್ಟಿಸಿದವನಲ್ಲ; ಇವನು ಅಸ್ತಿತ್ವದಲ್ಲಿರುವ ಒಂದು ಪಾಕವಿಧಾನವನ್ನು ಬ್ರಸಲ್ಸ್ ವಾಫ಼ಲ್ ಎಂದು ಕೇವಲ ಜನಪ್ರಿಯಗೊಳಿಸಿ ಔಪಚಾರಿಕಗೊಳಿಸಿದನು.

ಅಮೇರಿಕನ್ ವಾಫ಼ಲ್‍ಗಳು ಗಣನೀಯವಾಗಿ ಬದಲಾಗುತ್ತವೆ. ಸಾಮಾನ್ಯವಾಗಿ ಬೆಲ್ಜಿಯನ್ ವಾಫ಼ಲ್‍ಗಿಂತ ಹೆಚ್ಚು ದಟ್ಟ ಮತ್ತು ಹೆಚ್ಚು ತೆಳುವಾಗಿರುವ ಇವನ್ನು ಹಲವುವೇಳೆ ಉಬ್ಬುಪುಡಿಯಿಂದ ಹುದುಗು ಬರಿಸಿದ ಹಿಟ್ಟಿನಿಂದ ತಯಾರಿಸಲಾಗುತ್ತದೆ. ಈ ಹಿಟ್ಟಿನಲ್ಲಿ ಕೆಲವೊಮ್ಮೆ ಪೀಕನ್, ಚಾಕಲೇಟ್ ಹನಿಗಳು ಅಥವಾ ಬೆರಿಗಳನ್ನು ಮಿಶ್ರಣ ಮಾಡಲಾಗುತ್ತದೆ ಮತ್ತು ಇವು ದುಂಡು, ಚೌಕ ಅಥವಾ ಆಯತಾಕಾರವಾಗಿರಬಹುದು. ಅಮೇರಿಕನ್ ಪ್ಯಾನ್‍ಕೇಕ್‍ಗಳಂತೆ, ಇವನ್ನು ಸಾಮಾನ್ಯವಾಗಿ ಸಿಹಿ ತಿಂಡಿ ಆಹಾರವಾಗಿ ಬಡಿಸಲಾಗುತ್ತದೆ ಮತ್ತು ಮೇಲೆ ಬೆಣ್ಣೆ ಹಾಗೂ ಮೇಪಲ್ ಸಿರಪ್, ಇತರ ಹಣ್ಣಿನ ಸಿರಪ್‍ಗಳು, ಜೇನುತುಪ್ಪ ಅಥವಾ ಪುಡಿ ಸಕ್ಕರೆಯ ಅಲಂಕಾರದ ಹರಹು ಇರುತ್ತದೆ.

ಉಲ್ಲೇಖಗಳು

ಖಾದ್ಯ, ತಿನಿಸು
ಲಕ್ಮೆ

ಲಕ್ಮೆ ಸೌಂದರ್ಯವರ್ಧಕಗಳ ಒಂದು ಭಾರತೀಯ ಬ್ರಾಂಡ್. ಇದು ಹಿಂದೂಸ್ತಾನ್ ಯೂನಿಲಿವರ್ ಅವರ ಒಡೆತನದಲ್ಲಿದೆ. ಕರೀನಾ ಕಪೂರ್ ಅವರು ಈ ಬ್ರಾಂಡ್‌ನ ರಾಯಭಾರಿ. ಇದು ಭಾರತದ ಶೃಂಗಾರ ಬ್ರಾಂಡ್‍ಗಳಲ್ಲಿ ಮೊದಲನೆ ಸ್ಥಾನದಲ್ಲಿದೆ. ಟಾಟಾ ಆಯಿಲ್ ಮಿಲ್ಸ್‍ನ ೧೦೦% ಅಂಗಸಂಸ್ಥೆಯಾಗಿ ಲಕ್ಮೆಯು ಪ್ರಾರಂಭವಾಯಿತು. ಇದು ನಂತರ ಸ್ವತಂತ್ರ ಕಂಪೆನಿಯಾಯಿತು. ಲಕ್ಮೆ ಎಂಬುದು  ಫ್ರೆಂಚ್ ಒಪೆರಾ ಒಂದರ ಹೆಸರು. ಇದು ಸ್ವತಃ ತನ್ನ ಸೌಂದರ್ಯಕ್ಕೆ ಹೆಸರುವಾಸಿಯಾದ ಲಕ್ಷ್ಮಿಯ (ಸಂಪತ್ತಿನ ದೇವತೆ) ಫ್ರೆಂಚ್ ರೂಪವಾಗಿದೆ. ಇದು ೧೯೫೨ರಲ್ಲಿ ಪ್ರಾರಂಭವಾಗಿ, ಪ್ರಸಿದ್ಧಿಯಾಯಿತು. ಏಕೆಂದರೆ, ಪ್ರಧಾನಿ ಜವಾಹರಲಾಲ್ ನೆಹರೂ ಭಾರತೀಯ ಮಹಿಳೆ ಸೌಂದರ್ಯ ಉತ್ಪನ್ನಗಳ ಮೇಲೆ ಅಮೂಲ್ಯವಾದ ವಿದೇಶಿ ವಿನಿಮಯವನ್ನು ಖರ್ಚು ಮಾಡುತ್ತಿರುವುದನ್ನು ಕಂಡು, ವೈಯಕ್ತಿಕವಾಗಿ ಭಾರತದಲ್ಲಿ ತಯಾರಿಸಲು ಜೆ.ಆರ್.ಡಿ ಟಾಟಾ ಅವರನ್ನು ವಿನಂತಿಸಿಕೊಂಡರು. ಸಿಮೋನೆ ಟಾಟಾ ನಿರ್ದೇಶಕರಾಗಿ ಕಂಪನಿ ಸೇರಿದರು, ನಂತರ ಅದ್ಯಕ್ಷೆಯಾದರು. ೧೯೯೬ ರಲ್ಲಿ, ಟಾಟಾ ಅವರು ಲಕ್ಮೆಯನ್ನು  ಹಿಂದೂಸ್ತಾನ್ ಯೂನಿಲಿವರ್‍ಗೆ ೨೦೦ ಕೋಟಿ ರೂಪಾಯಿಗಳಿಗೆ ಮಾರಾಟ ಮಾಡಿದರು(೪೫ ದಶಲಕ್ಷ US$).

ವರದಿಗಳು
 ೨೦೧೨ ರ ಬ್ರ್ಯಾಂಡ್ ಟ್ರಸ್ಟ್ ರಿಪೋರ್ಟ್‍ನಲ್ಲಿ, ಭಾರತದ ಅತ್ಯಂತ ವಿಶ್ವಾಸಾರ್ಹ ಬ್ರಾಂಡ್‍ಗಳಲ್ಲಿ ಲಕ್ಮೆ ೧೦೪ ನೇ ಸ್ಥಾನ ಪಡೆದಿದೆ. 
 ೨೦೧೩ರಲ್ಲಿ, ೭೧ನೇ ಸ್ಥಾನ ಪಡೆದಿದೆ. 
 ೨೦೧೪ರಲ್ಲಿ, ೩೬ನೇ ಸ್ಥಾನದಲ್ಲಿದೆ.
 ಲಕ್ಮೆ ಫ್ಯಾಷನ್ ವೀಕ್ (ಎಲ್ಎಫ್‍ಡಬ್ಲ್ಯೂ) ಗಾಗಿ ಮುಂಬೈನಲ್ಲಿ ನಡೆಯುವ ದ್ವಿ-ವಾರ್ಷಿಕ ಫ್ಯಾಷನ್ ಕಾರ್ಯಕ್ರಮಕ್ಕಾಗಿ ಶೀರ್ಷಿಕೆ ಪ್ರಾಯೋಜಕತ್ವವನ್ನು ಕಂಪನಿಯು ಹೊಂದಿದೆ.

References 

ಮಹಿಳಾ ಕೇಂದ್ರಿತ ಸಂಪಾದನೋತ್ಸವ ೨೦೧೮
ಆಸನ (ಯೋಗ)

ಯೋಗದಲ್ಲಿ, ಆಸನ ಎಂದರೆ ಅಭ್ಯಾಸಿಯು ಕುಳಿತುಕೊಳ್ಳುವ ಭಂಗಿ. ಯೋಗಸೂತ್ರಗಳಲ್ಲಿ, ಪತಂಜಲಿಯು "ಆಸನ"ವನ್ನು "ದೃಢ, ಆದರೆ ಆರಾಮದ ಸ್ಥಿತಿಯಲ್ಲಿ ಕುಳಿತುಕೊಂಡಿರುವುದು" ಎಂದು ವ್ಯಾಖ್ಯಾನಿಸುತ್ತಾನೆ. ವಿಸ್ತಾರವಾದ ಅವಧಿಯವರೆಗೆ ಕುಳಿತುಕೊಳ್ಳುವ ಸಾಮರ್ಥ್ಯವು ತನ್ನ ಪದ್ಧತಿಯಾದ ಅಷ್ಟಾಂಗ ಯೋಗದ ಎಂಟು ಅಂಗಗಳಲ್ಲಿ ಒಂದು ಎಂದು ಪತಂಜಲಿಯು ಹೇಳುತ್ತಾನೆ.

ಆಸನಗಳನ್ನು ದೈಹಿಕ ವ್ಯಾಯಾಮವಾಗಿಯೂ ಮಾಡಲಾಗುತ್ತದೆ. ಆಗ ಇವನ್ನು ಕೆಲವೊಮ್ಮೆ "ಯೋಗ ಭಂಗಿಗಳು" ಎಂದು ಸೂಚಿಸಲಾಗುತ್ತದೆ. ಕೆಲವು ಆಸನಗಳನ್ನು ಕೇವಲ ಆರೋಗ್ಯದ ಉದ್ದೇಶಗಳಿಗಾಗಿ ಮಾಡಲಾಗುತ್ತದೆ. ಆಸನಗಳು ಉತ್ತಮ ಆರೋಗ್ಯವನ್ನು ಪ್ರೋತ್ಸಾಹಿಸುತ್ತವೆ, ಆದರೆ ದೈಹಿಕ ವ್ಯಾಯಾಮಗಳಿಗೆ ಹೋಲಿಸಿದರೆ ಭಿನ್ನ ರೀತಿಗಳಲ್ಲಿ. ದೇಹವನ್ನು ಭಂಗಿಗಳಲ್ಲಿ ಇರಿಸುವುದು ಅರಿವು, ವಿಶ್ರಾಂತಿ ಮತ್ತು ಏಕಾಗ್ರತೆಯನ್ನು ವಿಕಾಸಗೊಳಿಸುತ್ತದೆ.

ಯೋಗಸೂತ್ರಗಳಲ್ಲಿ, ಪತಂಜಲಿಯು ಆಸನವನ್ನು ಶಾಸ್ತ್ರೀಯ ಅಥವಾ ರಾಜ ಯೋಗದ ಎಂಟು ಅಂಗಗಳಲ್ಲಿ ಮೂರನೆಯದೆಂದು ವರ್ಣಿಸುತ್ತಾನೆ. ಆಸನಗಳೆಂದರೆ ಯೋಗಾಭ್ಯಾಸದ ದೈಹಿಕ ಚಲನೆಗಳು ಮತ್ತು, ಪ್ರಾಣಾಯಾಮ ಅಥವಾ ಉಸಿರಾಟದ ತಂತ್ರಗಳ ಸಂಯೋಜನೆಯಲ್ಲಿ, ಹಠ ಯೋಗವೆಂದು ಸೂಚಿಸಲಾದ ಯೋಗಶೈಲಿಯನ್ನು ರಚಿಸುತ್ತವೆ. ಯೋಗಸೂತ್ರದಲ್ಲಿ, ಪತಂಜಲಿಯು ಆಸನವನ್ನು "ಸ್ಥಿರ ಮತ್ತು ಆರಾಮದಾಯಕ ಭಂಗಿ" ಎಂದು ವಿವರಿಸುತ್ತಾನೆ, ಮತ್ತು ನಿರ್ದಿಷ್ಟವಾಗಿ ಧ್ಯಾನಾಭ್ಯಾಸಕ್ಕೆ ಬಳಸಲಾಗುವ, ಕುಳಿತುಕೊಂಡು ಮಾಡುವ, ಧ್ಯಾನದ ಭಂಗಿಗಳನ್ನು ಸೂಚಿಸುತ್ತಾನೆ. ಧ್ಯಾನವು ಸಮಾಧಿಗೆ (ಅತೀಂದ್ರಿಯ ಆತ್ಮ ಸಾಕ್ಷಾತ್ಕಾರ) ಮಾರ್ಗವಾಗಿದೆ ಎಂದು ಅವನು ಮುಂದೆ ಸೂಚಿಸುತ್ತಾನೆ.

ಅಷ್ಟಾಂಗ ಯೋಗದ ಎಂಟು ಅಂಗಗಳೆಂದರೆ, ಕ್ರಮವಾಗಿ, ಯಮಗಳು (ಸಾಮಾಜಿಕ ನಡವಳಿಕೆಯ ನಿಯಮಾವಳಿಗಳು), ನಿಯಮಗಳು (ಸ್ವಂತದ ಆಚಾರವಿಧಿಗಳು), ಆಸನಗಳು (ಭಂಗಿಗಳು), ಪ್ರಾಣಾಯಾಮ (ಉಸಿರಾಟದ ಕ್ರಿಯೆ), ಪ್ರತ್ಯಾಹಾರ (ಇಂದ್ರಿಯಗಳನ್ನು ಹಿಂದೆಸರಿಸುವುದು ಅಥವಾ ನಿರಾಸಕ್ತಿ), ಧಾರಣ (ಏಕಾಗ್ರತೆ), ಧ್ಯಾನ, ಮತ್ತು ಸಮಾಧಿ (ಆತ್ಮದ ಸಾಕ್ಷಾತ್ಕಾರ ಮತ್ತು ಬ್ರಹ್ಮನ್‍ನೊಂದಿಗೆ ಐಕ್ಯವಾಗುವುದು).

ಆಸನವನ್ನು ಅಭ್ಯಾಸ ಮಾಡಲು ಏಕೈಕ ನಿಯಮವೆಂದರೆ "ಸ್ಥಿರ ಹಾಗೂ ಆರಾಮವಾಗಿರುವುದು" ಎಂದು ಯೋಗಸೂತ್ರಗಳಲ್ಲಿ ಪತಂಜಲಿಯು ಸಲಹೆ ನೀಡುತ್ತಾನೆ. ದೇಹವನ್ನು ಸಮತೋಲನದ ಸ್ಥಿತಿಯಲ್ಲಿ ಹಿಡಿದಿಡಲಾಗುತ್ತದೆ ಮತ್ತು ಅಭ್ಯಾಸಿಯು ಯಾವುದೇ ಅಸೌಖ್ಯವನ್ನು ಅನುಭವಿಸುವುದಿಲ್ಲ. ದೇಹದ ಹತೋಟಿಯನ್ನು ಇಟ್ಟುಕೊಳ್ಳುವಲ್ಲಿ ಪ್ರವೀಣನಾದಾಗ, ಅಭ್ಯಾಸಿಗಳು ಬಿಸಿ/ತಂಪು, ಹಸಿವು/ಪೂರ್ಣ ಸಂತೃಪ್ತಿ, ಸುಖ/ದುಃಖದ ಉಭಯತ್ವದಿಂದ ಮುಕ್ತರಾಗಿರುತ್ತಾರೆ ಎಂದು ನಂಬಲಾಗುತ್ತದೆ.

ಉಲ್ಲೇಖಗಳು

ಯೋಗ
ಪೀಠ

ಪೀಠ ಎಂದರೆ ಕುಳಿತುಕೊಳ್ಳುವ ಸ್ಥಳ. ಈ ಪದವು ಹೆಚ್ಚುವರಿ ಲಕ್ಷಣಗಳನ್ನು ಒಳಗೊಳ್ಳಬಹುದು, ಉದಾಹರಣೆಗೆ ಹಿಂಭಾಗ, ಕೈಯಾಧಾರ ಮತ್ತು ತಲೆಯಾಧಾರ.

ಪೀಠದ ವಿಧಗಳು 
ಕೆಳಗೆ ವಿಭಿನ್ನ ಪ್ರಕಾರಗಳ ಪೀಠಗಳ ಉದಾಹರಣೆಗಳಿವೆ:

 ತೋಳುಕುರ್ಚಿ, ಕೈಯಾಧಾರಗಳನ್ನು ಒದಗಿಸಿರುವ ಕುರ್ಚಿ
 ವಿಮಾನ ಆಸನ, ವಿಮಾನದಲ್ಲಿನ ಪ್ರಯಾಣಿಕರಿಗಾಗಿ
 ಬಾರ್ ಆಸನ, ಬಾರ್‌ಗಳು ಮತ್ತು ಬಹುತೇಕ ಮನೆಗಳಲ್ಲಿ ಬಳಸಲಾದ ಎತ್ತರದ ಆಸನ
 ಬೆಂಚು, ಉದ್ದವಾದ ಗಟ್ಟಿ ಆಸನ
 ಸೈಕಲ್‍ನ ಆಸನ, ಸೈಕಲ್ ಮೇಲಿನ ಸೀಟು
 ಕಾರ್ ಸೀಟು, ಮೋಟಾರು ವಾಹನದಲ್ಲಿನ ಸೀಟು
 ಕುರ್ಚಿ, ಹಿಂಭಾಗವಿರುವ ಸೀಟು
 ಶೇಸ್ ಲಾಂಗ್, ಕಾಲಿಗೆ ಆಧಾರವಿರುವ ಮೃದು ಕುರ್ಚಿ
 ಸೋಫ಼ಾ, ಉದ್ದಗಿರುವ ಮೆತ್ತನೆಯ ಸೀಟು
 ಕಂಟ್ರಿ ಸೀಟು, ಬ್ರಿಟಿಷ್ ಐಲ್ಸ್‌ನಲ್ಲಿನ ವೈಭವೋಪೇತ ಮನೆಗೆ ಪರ್ಯಾಯ ಹೆಸರು
 ನಿಷ್ಕಾಸ ಪೀಠ, ಒಂದು ವಿಮಾನದಲ್ಲಿನ ಪಾರು ಪೀಠ
 ಮಡಚಬಲ್ಲ ಸೀಟು
 ಗಟ್ಟಿ ಸೀಟು
 ಶಿಶು ಕಾರು ಸೀಟು, ಕಾರಿನಲ್ಲಿ ಚಿಕ್ಕ ಮಗುವಿಗಾಗಿ
 ಜಂಪ್ ಸೀಟು, ಒಂದು ವಾಹನದಲ್ಲಿನ ಹೆಚ್ಚುವರಿ ಸೀಟು
 ಎಡ ಸೀಟು, ನಿಯಂತ್ರಣ ಮಾಡುತ್ತಿರುವ ಸೀಟಿನಲ್ಲಿನ ಪೈಲಟ್
 ಆಟಮನ್, ಮೃದು ಪಾದಪೀಠ ಅಥವಾ ಕುರ್ಚಿ
 ಸಂಸದೀಯ ಪೀಠ, ಸಂಸದೀಯ ಚುನಾವಣಾ ಕ್ಷೇತ್ರಕ್ಕೆ ಪರ್ಯಾಯ ಹೆಸರು
 ಪ್ಯೂ, ಚರ್ಚ್‌ನಲ್ಲಿನ ಉದ್ದನೆಯ ಸೀಟು
 ಬಲ ಸೀಟು, ಸಹ ಪೈಲಟ್‍ನ ಸೀಟು
 ಸ್ಯಾಡಲ್, ಪ್ರಾಣಿಗಳು, ಸೈಕಲ್‍ಗಳು, ಮಡಿಲಿನ/ಬೆನ್ನಿನ ಮೇಲೆ ಬಳಸಲಾದ ಒಂದು ಬಗೆಯ ಸೀಟು
 ಜಾರುವ ಸೀಟು, ಹುಟ್ಟಿರುವ ದೋಣಿ
 ಕೌಚ್
 ಸ್ಟೂಲ್, ಕೈಯಾಧಾರ ಅಥವಾ ಹಿಂಭಾಗವಿರದ ಆಸನ
 ಸಿಂಹಾಸನ, ಅರಸನ ಪೀಠ
 ಗಾಲಿಕುರ್ಚಿ, ನಡೆಯಲು ಸಾಧ್ಯವಿರದವರಿಗೆ ಗಾಲಿಗಳಿರುವ ಕುರ್ಚಿ

ಪೀಠೋಪಕರಣಗಳು
ಶ್ರದ್ಧೆ

ಶ್ರದ್ಧೆ ಒಂದು ಸಂಸ್ಕೃತ ಪದ. ಇದನ್ನು ಆಂಗ್ಲದಲ್ಲಿ ಸಾಮಾನ್ಯವಾಗಿ "ಫ಼ೇತ್" ಎಂದು ಭಾಷಾಂತರಿಸಲಾಗುತ್ತದೆ. ಇದು ಹಿಂದೂ, ಜೈನ ಮತ್ತು ಬೌದ್ಧ ಸಾಹಿತ್ಯ ಹಾಗೂ ಬೋಧನೆಗಳಲ್ಲಿ ಮುಖ್ಯವಾಗಿದೆ.

ಇದನ್ನು ನಂಬಿಕೆ, ವಿಶ್ವಾಸ, ಮತ್ತು ನಿಷ್ಠೆಯೊಂದಿಗೆ ಸಂಬಂಧಿಸಬಹುದು. ಮಾತಾ ಅಮೃತಾನಂದಮಯಿ ಇದನ್ನು "ಪ್ರೀತಿಯಿಂದ ಹುಟ್ಟುವ ನಿರಂತರವಾದ ಜಾಗರೂಕತೆ" ಎಂದು ವಿವರಿಸುತ್ತಾರೆ ಮತ್ತು ಆಂಗ್ಲದಲ್ಲಿ ಭಾಷಾಂತರಿಸಲು ಒಂದೇ ಶಬ್ದವನ್ನು ಆಯ್ಕೆಮಾಡುವಾಗ, "ಅವೇರ್‌ನೆಸ್" ಶಬ್ದವನ್ನು ಬಳಸಿದ್ದಾರೆ. ಇತರ ಬರಹಗಾರರು ಕೂಡ ಈ ಪರಿಕಲ್ಪನೆಯನ್ನು ನಂಬಿಕೆ ಮತ್ತು ಸಾವಧಾನತೆಯ ಛೇದನದ ಮೇಲೆ ಒತ್ತಿನೊಂದಿಗೆ ವಿವರಿಸಿದ್ದಾರೆ, ಮತ್ತು ಈ ಧಾಟಿಯಲ್ಲಿ ಇದನ್ನು "ದೃಢಪ್ರಯತ್ನ" (ಡಿಲಿಜೆನ್ಸ್) ಎಂಬಂತಹ ಪದಗಳಿಂದ ಭಾಷಾಂತರಿಸಲಾಗಿದೆ.

ಅರವಿಂದ ಘೋಷ್‍ರು ಶ್ರದ್ಧೆಯನ್ನು "ದೈವಿಕ ಅಸ್ತಿತ್ವ, ಬುದ್ಧಿವಂತಿಕೆ, ಶಕ್ತಿ, ಪ್ರೀತಿ ಮತ್ತು ಅನುಗ್ರಹದಲ್ಲಿ ಆತ್ಮದ ನಂಬಿಕೆ" ಎಂದು ವಿವರಿಸಿದ್ದಾರೆ.

ಭಾರತದಲ್ಲಿ ಶ್ರದ್ಧಾ ಒಂದು ಸ್ತ್ರೀ ಹೆಸರೂ ಆಗಿದೆ.

ಉಲ್ಲೇಖಗಳು

ಸಂಸ್ಕೃತ ಪದಗಳು
ವೀರ ಅರಸ ಹನುಮಪ್ಪ ನಾಯಕ

ವೀರ ಅರಸ ಹನುಮಪ್ಪ ನಾಯಕ ಬಸವನಾಡಿನ ವಿಜಯಪುರ ಜಿಲ್ಲೆಯ ಬಸವನ ಬಾಗೇವಾಡಿ ತಾಲ್ಲೂಕಿನ ಮುತ್ತಗಿ ಗ್ರಾಮದಲ್ಲಿ ನಾಡಗೌಡರ ಮನೆತನದಲ್ಲಿ ಜನಿಸಿ, ಬಲಾಡ್ಯ ಹಾಗೂ ಬಹುವೀರ ಪರಾಕ್ರಮಿಯಾಗಿದ್ದ. ವಿಜಯಪುರದ ಎರಡನೇ ಇಬ್ರಾಯಿಂ ಸುಲ್ತಾನ್‌ನ ಆಸ್ಥಾನದಲ್ಲಿ ಸರದಾರನಾಗಿ ಕೆಲವು ಪ್ರದೇಶಗಳಿಗೆ ಒಡೆಯನಾಗಿ ಸುಲ್ತಾನ್‌ ಪ್ರೀತಿಗೆ ಪಾತ್ರರಾಗಿದ್ದ ನಾಯಕನಿಗೆ 11 ಪರಗಣಗಳಿಗೆ ಒಡೆತನ ನೀಡಿ ಬಾದಶಾ ವಜೀರ ಎಂಬ ಬಿರುದು ನೀಡಿದ್ದನು. ಮುಂದೆ 30 ವರ್ಷಗಳ ಕಾಲ ರಾಜ್ಯಭಾರ ಮಾಡಿ ಬಳ್ಳಾರಿ ಕೊಟ್ಟೂರ ಮಠಕ್ಕೆ 1,100 ಎಕರೆ ಜಮೀನು ದಾನವಾಗಿ ನೀಡಿದ್ದ ಎಂದರು.

ಸುಕ್ಷೇತ್ರ ಕರಿಭಂಟನಾಳ ಗ್ರಾಮ 1,850ರ ಪ್ರಥಮ ಸ್ವಾತಂತ್ರ್ಯ ಸಂಗ್ರಾಮದಲ್ಲಿ ಪ್ರಮುಖ ಪಾತ್ರ ವಹಿಸಿ ಬ್ರಿಟಿಷರ ವಿರುದ್ಧ ಹೋರಾಟಕ್ಕೆ ಬೇಕಾಗುವ ಸೈನ್ಯ ಕಟ್ಟಲು ಈ ಗ್ರಾಮ ಪ್ರಮುಖ ಪಾತ್ರ ವಹಿಸಿದೆ. ಅಂದು ಈ ಗ್ರಾಮ ಸಾವಿರಾರು ಹಂಡೆವಜೀರ ಸಮಾಜಕದ ಯುವಕರನ್ನು ವೀರ ಯೋಧರನ್ನು ತಯಾರು ಮಾಡಿ ಇತಿಹಾಸ ಪುಟಗಳಲ್ಲಿ ದಾಖಲೆ ಬರೆಯಲು ಹಂಡೆವಜೀರ ಸಮಾಜದ ಕೊಡುಗೆಂದಿಗೂ ಮರೆಯಲು ಸಾಧ್ಯವಿಲ್ಲ. ಸುಮಾರು 316 ವರ್ಷಗಳ ಕಾಲ ಆಳಿದ ಹಂಡೆ ಪಾಳೆಗಾರರು ಉದಾರ ನೀತಿ ಪರೋಪಕಾರಿ ಕಾರ್ಯಗಳಿಂದ ಈ ಅರಸರು ನಾಯಕ ಜನಾಂಗ ದವರಾಗಿದ್ಧದರು ಶೈವ ಧರ್ಮದವರಾಗಿದ್ದರೂ ಇತರ ಧರ್ಮಗಳನ್ನು ಗೌರವಿಸಿ ಕರ್ನಾಟಕದ ಪಾಳೆಗಾರರಲ್ಲಿ ಐತಿಹಾಸಿಕ ಕೀರ್ತಿ ಗೌರವಗಳನ್ನು ಗಳಿಸಿದ್ದಾರೆ. 

ಹನುಮಪ್ಪನು ಸಾಮಂತ ಅರಸನಾಗಿ ಸನ್ಮಾನನಿತಗೊಂಡು ವಿಜಯನಗರ ಸಾಮ್ರಾಜ್ಯದ ಚಕ್ರವರ್ತಿಗಳಿಗೆ ಶ್ರೇಷ್ಠ ನಾಯಕನಾಗಿ ಹೊರಹೊಮ್ಮಿ 1565ರಲ್ಲಿ ಬಳ್ಳಾರಿ ಗುಡ್ಡದ ಮೇಲೆ ಬಲಿಷ್ಠ ಐತಿಹಾಸಿಕ ಕೋಟೆ ನಿರ್ಮಾಣ ಮಾಡಿ ಕಲ್ಯಾಣ ಕಾರ್ಯಕ್ರಮ ಕೈಗೊಂಡು 1583ರಲ್ಲಿ ಮರಣ ಹೊಂದಿದ ಇವರ ಸಮಾಧಿ ಆಂಧ್ರ ಪ್ರದೇಶ ರಾಜ್ಯದ ಅನಂತಪುರದ ನಿಡುಮಾಮಿಡಿ ಮಠದಲ್ಲಿ ಕಾಣಬಹುದು ಎಂದರು.
ಹಿಂದೂ ಧರ್ಮದಲ್ಲಿ ಪ್ರಾಣಿಬಲಿ

ಹಿಂದೂ ಪ್ರಾಣಿಬಲಿಯ ಆಚರಣೆಗಳು ಬಹುತೇಕವಾಗಿ ಶಾಕ್ತ ಪಂಥ, ಸ್ಥಳೀಯ ಬುಡಕಟ್ಟು ಸಂಪ್ರದಾಯಗಳಲ್ಲಿ ಬಲವಾಗಿ ಬೇರೂರಿದ ಜಾನಪದ ಹಿಂದೂ ಧರ್ಮದ ಪ್ರವೃತ್ತಿಗಳೊಂದಿಗೆ ಸಂಬಂಧಿಸಿವೆ. ಭಾರತದಲ್ಲಿ ಪ್ರಾಚೀನ ಕಾಲದಲ್ಲಿ ಪ್ರಾಣಿಬಲಿಗಳನ್ನು ಮಾಡಲಾಗುತ್ತಿತ್ತು. ಭಗವದ್ಗೀತೆ ಮತ್ತು ಕೆಲವು ಪುರಾಣಗಳಂತಹ ಹಿಂದೂ ಧರ್ಮಗ್ರಂಥಗಳು ಪ್ರಾಣಿಬಲಿಯನ್ನು ನಿಷೇಧಿಸುತ್ತವೆ.

ಕಾಳಿಕಾ ಪುರಾಣವು ಆಡುಗಳು, ಆನೆಗಳ ಧಾರ್ಮಿಕ ಕೊಲೆಯನ್ನು ಅನುಕ್ರಮವಾಗಿ ಬಲಿ, ಮಹಾಬಲಿ ಎಂದು ವ್ಯತ್ಯಾಸ ಮಾಡುತ್ತದೆ. ಆದರೆ ಶಾಕ್ತ ದೇವತಾಶಾಸ್ತ್ರದಲ್ಲಿ ಮನುಷ್ಯರಿಗೆ ಸಂಬಂಧ ಸೂಚಿಸುವುದು ಕೇವಲ ಸಾಂಕೇತಿಕವಾಗಿದೆ ಮತ್ತು ಆಧುನಿಕ ಕಾಲದಲ್ಲಿ ಪ್ರತಿಕೃತಿಯೊಂದಿಗೆ ಮಾಡಲಾಗುತ್ತದೆ.

ಕುದುರೆಯನ್ನು ಬಲಿಕೊಡುವ ಅಶ್ವಮೇಧ ಆಚರಣೆಯನ್ನು ಯಜುರ್ವೇದದಂತಹ ವೈದಿಕ ಪಠ್ಯಗಳಲ್ಲಿ ಉಲ್ಲೇಖಿಸಲಾಗಿದೆ. ರಾಮಾಯಣ ಮಹಾಕಾವ್ಯದಲ್ಲಿ, ಚಕ್ರವರ್ತಿಯಾಗಲು ರಾಮನು ಅಶ್ವಮೇಧ ಯಾಗವನ್ನು ಮಾಡಿದನು. ಮಹಾಭಾರತ ಮಹಾಕಾವ್ಯದಲ್ಲಿ, ಯುಧಿಷ್ಠಿರನು ಚಕ್ರವರ್ತಿಯಾಗಲು ಕುರುಕ್ಷೇತ್ರ ಯುದ್ಧ ಗೆದ್ದ ನಂತರ ಅಶ್ವಮೇಧ ಯಾಗವನ್ನು ಮಾಡಿದನು. ಮಹಾಭಾರತವು ಚೇದಿ ರಾಜನಾದ ಉಪರಿಚರ ವಸುವು ಮಾಡಿದ ಅಶ್ವಮೇಧ ಯಾಗದ ವರ್ಣನೆಯನ್ನೂ ಹೊಂದಿದೆ. ಆದರೆ ಇದರಲ್ಲಿ ಯಾವುದೇ ಪ್ರಾಣಿಗಳನ್ನು ಬಲಿಕೊಡಲಾಗಲಿಲ್ಲ. ಗುಪ್ತ ಸಾಮ್ರಾಜ್ಯ, ಚಾಲುಕ್ಯ, ಚೋಳ ವಂಶದ ಅರಸರು ಎಲ್ಲರೂ ಅಶ್ವಮೇಧ ಯಾಗವನ್ನು ಮಾಡಿದರು.

ಪ್ರಾಣಿಬಲಿಯು ಮುಖ್ಯ ಪಾತ್ರವಹಿಸಿದ್ದ ಎಲ್ಲ ಸೋಮ ಬಲಿಗಳಲ್ಲಿ ಅಗ್ನಿಸೋಮೀಯವು ಅತ್ಯಂತ ಸುಲಭದ್ದಾಗಿತ್ತು; ಇದರಲ್ಲಿ ದೇವತೆಗಳಿಗೆ ಅಮೃತವನ್ನು ಅರ್ಪಿಸುವ ದಿನದ ಹಿಂದಿನ ದಿನದಂದು ಅಗ್ನಿ ಮತ್ತು ಸೋಮನಿಗೆ ಆಡನ್ನು ಬಲಿಕೊಡಬೇಕಾಗಿತ್ತು. ಸವನೀಯ ಬಲಿಯಲ್ಲಿ, ಅಗ್ನಿಗೆ ಅರ್ಪಣೆಯ ದಿನದಂದು ದಿನದಾದ್ಯಂತ ಪ್ರಾಣಿಗಳನ್ನು ಬಲಿಕೊಡಲಾಗುತ್ತಿತ್ತು.

ಇಂದು, ಭಾರತದ ಪೂರ್ವದ ರಾಜ್ಯಗಳಲ್ಲಿ ನವರಾತ್ರಿಯ ಅವಧಿಯಲ್ಲಿ ಪ್ರಾಣಿಬಲಿಯು ಕೆಲವು ದುರ್ಗಾ ಪೂಜಾ ಆಚರಣೆಗಳ ಭಾಗವಾಗಿದೆ. ಈ ಆಚರಣೆಯಲ್ಲಿ ಬಲಿಯು ಮಹಿಷಿ ರಾಕ್ಷಸಿಯ ವಿರುದ್ಧ ದೇವಿಯ ಹಿಂಸಾತ್ಮಕ ಪ್ರತೀಕಾರನವನ್ನು ಪ್ರಚೋದಿಸುತ್ತದೆ ಎಂಬ ನಂಬಿಕೆಯಲ್ಲಿ ದೇವಿಗೆ ಪ್ರಾಣಿಯನ್ನು ಅರ್ಪಿಸಲಾಗುತ್ತದೆ. ಆದರೆ ಹಿಂದೂಗಳಲ್ಲಿ ನವರಾತ್ರಿಯ ಸಂದರ್ಭದಲ್ಲಿ ಪ್ರಾಣಿಬಲಿಯ ಅಭ್ಯಾಸ ಅಪರೂಪವಾಗಿದೆ. ಶಾಕ್ತ ಸಂಪ್ರದಾಯದ ಹೊರಗೆ, ಪಶ್ಚಿಮ ಬಂಗಾಳ, ಒಡಿಶಾ ಮತ್ತು ಅಸ್ಸಾಮ್‍ನಂತಹ ಕೆಲವು ಪೂರ್ವದ ರಾಜ್ಯಗಳಲ್ಲಿ ಇತರ ಸಂದರ್ಭಗಳಲ್ಲಿ ಬಲಿಕೊಡುವ ಅಭ್ಯಾಸವಿದೆ.

ಉಲ್ಲೇಖಗಳು

ಹಿಂದೂ ಆಚರಣೆಗಳು
ಗುಳ್ಟು (ಚಲನಚಿತ್ರ)

ಗುಳ್ಟು ಇದು 2018 ರ ಭಾರತೀಯ ಕನ್ನಡ ಭಾಷೆಯ ಚಿತ್ರವಾಗಿದ್ದು, ಜನಾರ್ಧನ್ ಚಿಕಣ್ಣರವರು ಬರೆದು ನಿರ್ದೇಶಿಸಿದ್ದಾರೆ. ಪ್ರಶಾಂತ್ ರೆಡ್ಡಿ ಮತ್ತು ದೇವರಾಜ್ ಆರ್ ನಿರ್ಮಿಸಿದ ಚಿತ್ರದ ಸಂಗೀತವನ್ನು ಅಮಿತ್ ಆನಂದ್ ಅವರು ನೀಡಿದ್ದಾರೆ. ನವೀನ್ ಶಂಕರ್ ಮತ್ತು ಸೋನು ಗೌಡ, ರಂಗಾಯಣ ರಘು, ಅವಿನಾಶ್ ಪೋಷಕ ಪಾತ್ರಗಳನ್ನು ನಿರ್ವಹಿಸುವ ಮೂಲಕ ಪ್ರಮುಖ ಪಾತ್ರಗಳಲ್ಲಿ ಕಾಣಿಸಿಕೊಂಡಿದ್ದಾರೆ. ಶಾಂತಿ ಸಾಗರ್ ಚಿತ್ರದ ಛಾಯಾಗ್ರಾಹಕರಾಗಿದ್ದಾರೆ.

ಪಾತ್ರಗಳು
 ನವೀನ್ ಶಂಕರ್ ಅಲೋಕ್ ಆಗಿ
 ಸೋನು ಗೌಡ ಪೂಜಾ ರಮೇಶ್ / ಅನಘ ಆಗಿ
 ಅವಿನಾಶ್ ಸರ್ಕಲ್ ಇನ್ಸ್ಪೆಕ್ಟರ್ ಅವಿನಾಶ್ ಆಗಿ
 ರಂಗಾಯಣ ರಘು ಮುಖ್ಯಮಂತ್ರಿ ಅನಂತರಾಮಯ್ಯರಾಗಿ
 ಪವನ್ ಕುಮಾರ್ ಟೆಕೀ ಫನೇಶ್ ಪಾತ್ರದಲ್ಲಿ
 ರಾಮ್ ಧನುಷ್ ಅರಸು ತಿಮ್ಮಯ್ಯ ಅಲಿಯಾಸ್ "ಆಸ್ತಿ" ಆಗಿ

ಸಾರಾಂಶ
ಆಶ್ರಮದಲ್ಲಿ ಬೆಳೆದ ಬಡ ಇಂಜಿನಿಯರಿಂಗ್ ವಿದ್ಯಾರ್ಥಿ ಅಲೋಕ್ (ನವೀನ್ ಶಂಕರ್)ಗೆ ರ‍್ಯಾಗಿಂಗ್ ಮಾಡುತ್ತಾರೆ. ಆಗ ಆತ ಹಿರಿಯ ವಿದ್ಯಾರ್ಥಿಗಳು ಹೇಳಿದಂತೆ ನಡೆದುಕೊಳ್ಳದ ತಪ್ಪಿಗೆ ಸಿನಿಮಾ ಟಿಕೇಟ್ ಬುಕ್ ಮಾಡಿಕೊಡುವಂತಹ ಶಿಕ್ಷೆಯನ್ನು ಪಡೆಯುತ್ತಾನೆ. ಕೈಯಲ್ಲಿ ದುಡ್ಡಿಲ್ಲದ ಅಲೋಕ್ ಆಗ ಆನ್ ಲೈನಿನಲ್ಲಿ ಸಿನಿಮಾ ಟಿಕೇಟ್ ಬುಕ್ ಮಾಡುವ ಜಾಲತಾಣವೊಂದಕ್ಕೆ ಹೋಗಿ ಹ್ಯಾಕ್ ಮಾಡಿ ಕಾಲೇಜಿನಲ್ಲಿ ಪ್ರಸಿದ್ಧನಾಗುತ್ತಾನೆ. ಇಂಜಿನಿಯರಿಂಗ್ ಓದಿನ ನಂತರ ಅವನು ಮತ್ತು ಅವನ ಸ್ನೇಹಿತ ಆಸ್ತಿ (ರಾಮ್ ಧನುಷ್) ಒಟ್ಟಿಗೆ ತಮ್ಮದೇ ಒಂದು ಸ್ವಂತ ಕಂಪನಿ ಪ್ರಾರಂಭಿಸಲು ಹೊರುಡುತ್ತಾರೆ. ಆದರೆ ಹಣದ ಅಭಾವದಿಂದ ಅಲೋಕ್ ಪುಟ್ಟ ಇನ್ಸ್ಟಿಟ್ಯೂಟೊಂದರಲ್ಲಿ ಕಂಪ್ಯೂಟರ್ ಸೈನ್ಸ್ ಟ್ರೇನಿಯಾಗಿ ಕೆಲಸ ಮಾಡುತ್ತಿದ್ದಾಗ, ಅಲ್ಲಿಗೆ ಹೆಸರು, ಹುದ್ದೆಯನ್ನೆಲ್ಲ ಮರೆ ಮಾಚಿಕೊಂಡು ಬರುವ ಇಂಡಿಯನ್ ಸೈಬರ್ ಸೆಕ್ಯುರಿಟಿಯ ಗುಪ್ತ ಏಜೆಂಟ್ ಪೂಜಾ (ಸೋನು ಗೌಡ) ಅವರೊಂದಿಗೆ ಪ್ರೀತಿಯಲ್ಲಿ ಬೀಳುತ್ತಾರೆ. ನಂತರ ಪನೇಶ್(ಪವನ್ ಕುಮಾರ್)  ಸಹಾಯದಿಂದ ಆಕೆ 'ಸುಧಾರ್' ಶೇಖರಣಾ ಕೇಂದ್ರದ ಪ್ರಮುಖ ದತ್ತಾಂಶ ಸೋರಿಕೆಗೆ ಕಾರಣವಾದ ಹ್ಯಾಕರ್ ಅನ್ನು ಕಂಡುಹಿಡಿಯಲು ಪ್ರಯತ್ನಿಸುತ್ತಾಳೆ. ಆ ಸಂದರ್ಭದಲ್ಲಿ ಈ ಕೇಸ್ ಅಲೋಕ್ ಕಡೆಗೆ ತಿರುಗುತ್ತದೆ. ಮತ್ತು ತಾನು ಇಷ್ಟು ದಿನ ಪ್ರೀತಿಸಿದ್ದು ಸೈಬರ‍್ ಸೆಕ್ಯುರಿಟಿಯ ಗುಪ್ತ ಏಜೆಂಟ್ ಎಂದೂ ತಿಳಿಯುತ್ತದೆ. ಆದರೆ ಮುಖ್ಯಮಂತ್ರಿ ಅನಂತರಾಮಯ್ಯ (ರಂಗಾಯಣ ರಘು) ಅವರನ್ನು ಬ್ಲ್ಯಾಕ್ಮೇಲ್ ಮಾಡುವುದರ ಮೂಲಕ ಬುದ್ಧಿವಂತಿಕೆಯಿಂದ ಅವನು ಈ ಪ್ರಕರಣವನ್ನು ಪರಿಹರಿಸಿಕೊಳ್ಳುತ್ತಾನೆ ಮತ್ತು ನ್ಯಾಯಾಲಯದಿಂದ ನಿರ್ದೋಷಿ ಎಂದು ಘೋಷಿಸಲ್ಪಡುತ್ತಾನೆ.

ಧ್ವನಿಸುರುಳಿ

ಅಮಿತ್ ಆನಂದ್ ಚಿತ್ರಕ್ಕಾಗಿ ಸ್ಕೋರ್ ಮತ್ತು ಹಾಡುಗಳನ್ನು ಸಂಯೋಜಿಸಲು ಸಹಿ ಮಾಡಿದ್ದಾರೆ. ಹಾಡುಗಳಿಗೆ ಸಾಹಿತ್ಯವನ್ನು ಜಯಂತ್ ಕಾಯ್ಕಿಣಿ, ಕಿರಣ್ ಕಾವೇರಪ್ಪ ಮತ್ತು ಅನುಪ್ ರಾಮಸ್ವಾಮಿ ಕಶ್ಯಪ್ ಅವರು ಬರೆದಿದ್ದಾರೆ.

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು
  
 Gultoo Official Film Website 
 Gultoo Facebook Page

2018 films
Indian films
Kannada-language films
2010s Kannada-language films
Indian satirical films
ಪುರುಷ

ಗಂಡಸು ಎಂದರೆ ಒಬ್ಬ ಗಂಡು ಮಾನವ. ಈ ಪದವು ಸಾಮಾನ್ಯವಾಗಿ ಒಬ್ಬ ವಯಸ್ಕ ಗಂಡಿಗೆ ಮೀಸಲಾಗಿದೆ, ಹುಡುಗ ಪದವು ಗಂಡು ಮಗು ಅಥವಾ ಹದಿಹರೆಯದವನಿಗೆ ಬಳಸಲಾಗುವ ಸಾಮಾನ್ಯ ಪದವಾಗಿದೆ.

ಬಹುತೇಕ ಇತರ ಗಂಡು ಸಸ್ತನಿಗಳಂತೆ, ಒಬ್ಬ ಗಂಡಸಿನ ಜಿನೋಮ್ ವಿಶಿಷ್ಟವಾಗಿ ತನ್ನ ತಾಯಿಯಿಂದ ಒಂದು ಎಕ್ಸ್ ವರ್ಣತಂತು ಮತ್ತು ತನ್ನ ತಂದೆಯಿಂದ ಒಂದು ವೈ ವರ್ಣತಂತುವನ್ನು ಆನುವಂಶಿಕವಾಗಿ ಪಡೆಯುತ್ತದೆ. ಗಂಡು ಭ್ರೂಣವು ಹೆಣ್ಣು ಭ್ರೂಣಕ್ಕಿಂತ ಹೆಚ್ಚು ಪ್ರಮಾಣದಲ್ಲಿ ಆ್ಯಂಡ್ರೊಜನ್ ಮತ್ತು ಕಡಿಮೆ ಪ್ರಮಾಣದಲ್ಲಿ ಈಸ್ಟ್ರೊಜೆನ್ ಅನ್ನು ಉತ್ಪಾದಿಸುತ್ತದೆ. ಈ ಲಿಂಗ ಹಾರ್ಮೋನುಗಳ ತುಲನಾತ್ಮಕ ಪ್ರಮಾಣಗಳಲ್ಲಿನ ವ್ಯತ್ಯಾಸವೇ ಗಂಡಸರನ್ನು ಹೆಂಗಸರಿಂದ ವ್ಯತ್ಯಾಸ ಮಾಡುವ ಶಾರೀರಿಕ ಭಿನ್ನತೆಗಳಿಗೆ ಬಹುತೇಕವಾಗಿ ಜವಾಬ್ದಾರವಾಗಿದೆ. ಪ್ರೌಢಾವಸ್ಥೆಯ ಅವಧಿಯಲ್ಲಿ, ಆ್ಯಂಡ್ರೊಜನ್‍ನ ಉತ್ಪತ್ತಿಯನ್ನು ಉತ್ತೇಜಿಸುವ ಹಾರ್ಮೋನುಗಳು ಆನುಷಂಗಿಕ ಲೈಂಗಿಕ ಲಕ್ಷಣಗಳ ಬೆಳವಣಿಗೆಗೆ ಕಾರಣವಾಗುತ್ತವೆ, ಹಾಗಾಗಿ ಲಿಂಗಗಳ ನಡುವೆ ಹೆಚ್ಚು ವ್ಯತ್ಯಾಸಗಳನ್ನು ಪ್ರದರ್ಶಿಸುತ್ತವೆ. ಆದರೆ, ಮೇಲಿನದಕ್ಕೆ ಅಪವಾದಗಳಿವೆ, ಉದಾಹರಣೆಗೆ ಲೈಂಗಿಕವ್ಯತ್ಯಯವಿರುವವರು ಮತ್ತು ಅಂತರಲಿಂಗಿ ಗಂಡಸರು.

ಮಾನವರಲ್ಲಿನ ಗಂಡು ಆನುಷಂಗಿಕ ಲೈಂಗಿಕ ಲಕ್ಷಣಗಳ ಕೆಲವು ಉದಾಹರಣೆಗಳು, ಅಂದರೆ ಹುಡುಗರು ಪುರುಷರಾಗುತ್ತಿರುವಾಗ ಅಥವಾ ಜೀವನದಲ್ಲಿ ನಂತರವೂ ಪಡೆದವುಗಳೆಂದರೆ: ಹೆಚ್ಚು ವಸ್ತಿಕುಹರ ಪ್ರದೇಶದಲ್ಲಿನ ಕೂದಲು, ಮುಖದ ಮೇಲೆ ಹೆಚ್ಚು ಕೂದಲು, ಹೆಚ್ಚು ದೊಡ್ಡ ಹಸ್ತಗಳು ಮತ್ತು ಪಾದಗಳು, ಹೆಚ್ಚು ಅಗಲಭುಜಗಳು ಮತ್ತು ಎದೆ, ಹೆಚ್ಚು ದೊಡ್ಡ ಕಪಾಲ ಮತ್ತು ಅಸ್ಥಿ ರಚನೆ, ಮಿದುಳಿನ ಹೆಚ್ಚಿನ ದ್ರವ್ಯರಾಶಿ ಮತ್ತು ಘನಗಾತ್ರ, ಹೆಚ್ಚಿನ ಸ್ನಾಯುರಾಶಿ, ಹೆಚ್ಚು ಎದ್ದುಕಾಣುವ ಗಂಟಲಗಡ್ಡೆ ಮತ್ತು ಗಡಸು ಧ್ವನಿ, ಹೆಚ್ಚಿನ ಎತ್ತರ, ಹೆಚ್ಚಿನ ಟಿಬಿಯಾ:ಫ಼ೀಮರ್ ಅನುಪಾತ (ತೊಡೆಮೂಳೆಗೆ ಹೋಲಿಸಿದರೆ ಹೆಚ್ಚು ಉದ್ದವಾದ ಕಣಕಾಲು ಮೂಳೆ).

ಗಂಡು ಲೈಂಗಿಕ ಅಂಗಗಳು ಸಂತಾನೋತ್ಪತ್ತಿ ವ್ಯವಸ್ಥೆಯ ಭಾಗವಾಗಿವೆ, ಮತ್ತು ಇವುಗಳಲ್ಲಿ ಶಿಶ್ನ, ವೃಷಣಗಳು, ರೇತ್ರನಾಳ ಮತ್ತು ಪ್ರೋಸ್ಟೇಟ್ ಗ್ರಂಥಿ ಸೇರಿವೆ. ಗಂಡು ಸಂತಾನೋತ್ಪತ್ತಿ ವ್ಯವಸ್ಥೆಯ ಕಾರ್ಯವೆಂದರೆ ಹೆಂಗಸಿನ ಒಳಗಿರುವ ಅಂಡದೊಂದಿಗೆ ಸೇರಬಲ್ಲ ಶುಕ್ರಾಣುಗಳನ್ನು ಸಾಗಿಸುವ ಶುಕ್ಲವನ್ನು ಉತ್ಪಾದಿಸುವುದು ಮತ್ತು ಹೀಗೆ ಆನುವಂಶಿಕ ಮಾಹಿತಿಯನ್ನು ಉತ್ಪಾದಿಸುವುದು. ಹೆಂಗಸಿನ ಗರ್ಭಾಶಯವನ್ನು ಮತ್ತು ಆಮೇಲೆ ಡಿಂಬನಾಳವನ್ನು ಪ್ರವೇಶಿಸುವ ಶುಕ್ರಾಣು ಮುಂದೆ ಭ್ರೂಣ ಅಥವಾ ಶಿಶುವಾಗಿ ಬೆಳವಣಿಗೆಯಾಗುವ ಅಂಡವನ್ನು ಫಲಿತವಾಗಿಸುವುದರಿಂದ, ಗಂಡು ಸಂತಾನೋತ್ಪತ್ತಿ ವ್ಯವಸ್ಥೆಯು ಗರ್ಭಾವಸ್ಥೆಯ ಅವಧಿಯಲ್ಲಿ ಅವಶ್ಯಕ ಪಾತ್ರವನ್ನು ವಹಿಸುವುದಿಲ್ಲ. ಪಿತೃತ್ವ ಮತ್ತು ಕುಟುಂಬದ ಪರಿಕಲ್ಪನೆ ಮಾನವ ಸಮಾಜಗಳಲ್ಲಿ ಅಸ್ತಿತ್ವದಲ್ಲಿದೆ. ಪುರುಷ ಸಂತಾನೋತ್ಪತ್ತಿ ಮತ್ತು ಸಂಬಂಧಿತ ಅಂಗಗಳ ಅಧ್ಯಯನವನ್ನು ಆ್ಯಂಡ್ರೊಲಜಿ ಎಂದು ಕರೆಯಲಾಗುತ್ತದೆ.
ಲಿಂಗ
ಫೇಸ್‍ಪೌಡರ್

ಪೌಡರ್ ಅಂದರೆ ಎಲ್ಲರಿಗೂ ಇಷ್ಟ. ಕೆಲವರು ಪೌಡರ್‍ಅನ್ನು ಅತಿಯಾಗಿ ಹೆಚ್ಚು ಇಷ್ಟಪಡುತ್ತಾರೆ. ತಾವು ಸುಂದರವಾಗಿ ಕಾಣಬೇಕೆಂದು ಪೌಡರ್‍ಅನ್ನು ಅತಿ ಹೆಚ್ಚಾಗಿ ಬಳಸುತ್ತಾರೆ. ಇದರಿಂದ ಪೌಡರ್ ಹಚ್ಚಿದ ಮುಖ ಇನ್ನಷ್ಟು ಅಸಹ್ಯವಾಗಿ ಕಾಣುತ್ತದೆ.
ಮುಖಕ್ಕೆ ಪೌಡರ್‍ನ್ನು ಹಚ್ಚುವುದು ಬಹಳ ಸುಲಭ. ಹೆಚ್ಚು ಬೆವರಿದಾಗ ತ್ವಚೆ ಹಾಳಾಗಬಾರದೆಂದು ಮುಖಕ್ಕೆ ಪೌಡರ್‍ನ್ನು ಲೇಪಿಸಿಕೊಳ್ಳುತ್ತಾರೆ. ಮೊಡವೆ, ಕಲೆಗಳು ಇದ್ದಾಗ ಸ್ವಚ್ಛ ನೀರಿನಲ್ಲಿ ಮುಖವನ್ನು ತೊಳೆದು, ಸಂಪೂರ್ಣ ಒಣಗಿದ ಮೇಲೆ ಕ್ರೀಂನ್ನು ಬಳಸಬೇಕು. ನಂತರ ಪೌಡರ್‍ನ್ನು ಹಚ್ಚಿಕೊಳ್ಳಬೇಕು. ಜೊತೆಗೆ ಉತ್ತಮ ಗುಣಮಟ್ಟದ ಪೌಡರ್‍ನ ಬಳಕೆಯ ಕುರಿತು ತಿಳಿದುಕೊಳ್ಳುವುದು ಬಲು ಮುಖ್ಯ.

ಪೌಡರ್ ಆಯ್ಕೆ

ಪೌಡರ್‍ಅನ್ನು ಖರೀದಿ ಮಾಡುವಾಗ ಸರಿಯಾದ ಬಣ್ಣವನ್ನು ಆಯ್ಕೆ ಮಾಡುವುದು ಪ್ರಮುಖವಾಗಿದೆ. ತ್ವಚೆಯ ಬಣ್ಣಕ್ಕೆ ಹೊಂದಿಕೆಯಾಗುವ ಪೌಡರ್‍ನ್ನು ಆರಿಸಬೇಕು. ಹೆಚ್ಚಾಗಿ ಕಂದು ಹಾಗೂ ಬಿಳಿ ಬಣ್ಣಗಳಲ್ಲಿ ಮುಖದ ಪೌಡರ್ ದೊರಕುತ್ತದೆ. ಸಾಮಾನ್ಯವಾಗಿ ಮುಖದ ಪೌಡರ್‍ಗಳು ಮುಖದ ಅಂದವನ್ನು ಹೆಚ್ಚಿಸುವಲ್ಲಿ ಕಾರಣವಾಗುತ್ತದೆ.

ಪೌಡರ್ ಹಚ್ಚುವ ವಿಧಾನ

ಮುಖದ ಗೆರೆಗಳ ಹೊರ ತುದಿಗಳನ್ನು ಮುಚ್ಚಲು ಮುಖಕ್ಕೆ ಪೌಡರ್‍ನ್ನು ಸರಿಯಾಗಿ ಹಚ್ಚಿಕೊಳ್ಳಬೇಕು. ಕುತ್ತಿಗೆ ಹಾಗೂ ಅದರ ಸುತ್ತ-ಮುತ್ತಲಿನ ಪ್ರದೇಶದಲ್ಲಿ ವೃತ್ತಾಕಾರವಾಗಿ ಪೌಡರ್‍ನ್ನು ತಿರುಗಿಸುತ್ತಾ ಹಚ್ಚಿಕೊಳ್ಳಬೇಕು. ಪೌಡರ್‍ನ್ನು ಹಚ್ಚಿಕೊಳ್ಳುವಂತಹ ಸಮಯದಲ್ಲಿ ಕಾಂಪ್ಯಾಕ್ಟ್‍ನ್ನು ಬಳಸಬಾರದು. ಅದರ ಜೊತೆಗೆ ಮಾರುಕಟ್ಟೆಯಲ್ಲಿ ಬಿಡಿಯಾಗಿದೊರಕುವ ಪೌಡರ್‍ನ್ನು ಖರೀದಿ ಮಾಡಬಾರದು. ಇವುಗಳು ಮುಖದಲ್ಲಿ ಗೆರೆಗಳನ್ನು ಮತ್ತು ಸುಕ್ಕುಗಳನ್ನು ಜೊತೆಗೆ ಕೆಲವೊಂದು ಚರ್ಮ ಸಂಬಂಧಿ ಖಾಯಿಲೆಗಳನ್ನು ಉಂಟುಮಾಡಬಹುದು.
ಮುಖಕ್ಕೆ ಪೌಡರ್‍ನ್ನು ಬಳಸುವ ಸಮಯದಲ್ಲಿ ಪೆಟ್ರೋಲಿಯಮ್ ಜೆಲ್ಲಿಗಳನ್ನು ಬಳಸಬಾರದು. ಮುಖವು ನೈಸರ್ಗಿಕವಾಗಿ ಬಿಳಿ ಬಣ್ಣವನ್ನು ಹೊಂದಿದ್ದರೆ, ಹೆಚ್ಚಿನ ಅಲಂಕಾರವು ಬಣ್ಣದ ಬೊಂಬೆನ್ನಾಗಿಸಬಹುದು. ಆದ್ದರಿಂದ ಮುಖಕ್ಕೆ ಪೌಡರ್‍ನ್ನು ಹಚ್ಚುವಾಗ ಕನಿಷ್ಟವಾಗಿ ಹಚ್ಚಬೇಕು. ಮುಖದಿಂದ ಹೆಚ್ಚಿನ ಪೌಡರ್‍ನ್ನುತೆಗೆಯಲು ಬ್ಲೋಟಿಂಗ್ ಪೇಪರ್‍ನ್ನು ಬಳಸಬೇಕು. ಇದರಿಂದ ಹೆಚ್ಚಿನ ಪೌಡರ್ ಮುಖದಲ್ಲಿದ್ದರೂ ಹೆಚ್ಚೆಂದುಕಂಡು ಬರುವುದಿಲ್ಲ.
ಸುವಾಸನೆ ಭರಿತವಾಗಿ ಕಂಡು ಬರುವ ಮುಖದ ಪೌಡರ್‍ಗಳು ಎಲ್ಲಾ ವಯಸ್ಸಿನ ಜನತೆಯ ಸೌಂದರ್ಯವನ್ನು ಹೆಚ್ಚಿಸುವಲ್ಲಿಕಾರಣವಾಗುತ್ತಿದೆ.

ಉಲ್ಲೇಖಗಳು

ಸೌಂದರ್ಯ
ಗಂಡಸುತನ

ಗಂಡಸುತನ ಎಂದರೆ ಹುಡುಗರು ಮತ್ತು ಗಂಡಸರೊಂದಿಗೆ ಸಂಬಂಧಿಸಲಾದ ಗುಣಗಳು, ವರ್ತನೆಗಳು ಮತ್ತು ಪಾತ್ರಗಳ ಸಮೂಹ. ಸಾಮಾಜಿಕ ಕಲ್ಪನೆಯಾಗಿ, ಇದು ಗಂಡು ಜೈವಿಕ ಲಿಂಗದ ವ್ಯಾಖ್ಯಾನದಿಂದ ಭಿನ್ನವಾಗಿದೆ. ಗಂಡಸುತನದ ಗುಣಮಟ್ಟಗಳು ವಿಭಿನ್ನ ಸಂಸ್ಕೃತಿಗಳು ಮತ್ತು ಐತಿಹಾಸಿಕ ಅವಧಿಗಳಾದ್ಯಂತ ಬದಲಾಗುತ್ತವೆ. ಗಂಡು ಮತ್ತು ಹೆಣ್ಣುಗಳಿಬ್ಬರೂ ಗಂಡು ಲಕ್ಷಣಗಳು ಮತ್ತು ವರ್ತನೆಯನ್ನು ಪ್ರದರ್ಶಿಸಬಹುದು.

ಪಾಶ್ಚಾತ್ಯ ಸಮಾಜದಲ್ಲಿ ಸಾಂಪ್ರದಾಯಿಕವಾಗಿ ಗಂಡಸುತನದ ಲಕ್ಷಣಗಳಾಗಿ ಕಾಣಲಾದವುಗಳೆಂದರೆ ಧೈರ್ಯ, ಸ್ವಾತಂತ್ರ್ಯ, ಹಿಂಸೆ, ಆತ್ಮ ಸಮರ್ಥನೆ ಇತ್ಯಾದಿ. ಪುರುಷತ್ವಾತಿರೇಕವು ಗಂಡಸುತನ ಮತ್ತು ಶಕ್ತಿ ಮೇಲೆ ಒತ್ತುಕೊಡುವ ಗಂಡಸುತನದ ಒಂದು ರೂಪ ಮತ್ತು ಇದನ್ನು ಹಲವುವೇಳೆ ಪರಿಣಾಮಗಳು ಹಾಗೂ ಜವಾಬ್ದಾರಿಗೆ ಉಪೇಕ್ಷೆಯೊಂದಿಗೆ ಸಂಬಂಧಿಸಲಾಗುತ್ತದೆ.

ಗಂಡು ಮತ್ತು ಹೆಣ್ಣುಗಳಿಬ್ಬರೂ ಗಂಡು ಲಕ್ಷಣಗಳು ಮತ್ತು ವರ್ತನೆಯನ್ನು ಪ್ರದರ್ಶಿಸಬಹುದು. ಗಂಡು ಮತ್ತು ಹೆಣ್ಣು ಲಕ್ಷಣಗಳು ಎರಡನ್ನೂ ಪ್ರದರ್ಶಿಸುವವರನ್ನು ಉಭಯಲಿಂಗಿಗಳೆಂದು ಪರಿಗಣಿಸಲಾಗುತ್ತದೆ, ಮತ್ತು ಲಿಂಗ ಅಸ್ಪಷ್ಟತೆಯು ಲಿಂಗ ವರ್ಗೀಕರಣವನ್ನು ಮಸುಕಾಗಿಸಬಹುದು ಎಂದು ಸ್ತ್ರೀವಾದಿ ತತ್ವಶಾಸ್ತ್ರಜ್ಞರು ವಾದಿಸಿದ್ದಾರೆ.

ಅನೇಕ ಸಂಸ್ಕೃತಿಗಳಲ್ಲಿ, ಒಬ್ಬರ ಲಿಂಗಕ್ಕೆ ಸಾಮಾನ್ಯವಾಗಿರದ ಲಕ್ಷಣಗಳನ್ನು ಪ್ರದರ್ಶಿಸುವುದು ಒಂದು ಸಾಮಾಜಿಕ ಸಮಸ್ಯೆಯಾಗಿರಬಹುದು. ಸಮಾಜಶಾಸ್ತ್ರದಲ್ಲಿ, ಈ ವರ್ಗೀಕರಣವನ್ನು ಲಿಂಗ ಕಲ್ಪನೆ ಎಂದು ಕರೆಯಲಾಗುತ್ತದೆ ಮತ್ತು ಸಮಾಜದ ಸಂಪ್ರದಾಯಗಳನ್ನು ಪೂರೈಸುವ ಸಮಾಜೀಕರಣದ ಭಾಗವಾಗಿದೆ. ಲಿಂಗ ಅಭಿವ್ಯಕ್ತಿ, ಲಿಂಗ ಗುರುತಿಸುವಿಕೆ ಮತ್ತು ಲೈಂಗಿಕ ದೃಷ್ಟಿಕೋನವನ್ನು ಭಿನ್ನ ಪರಿಕಲ್ಪನೆಗಳು ಎಂದು ವ್ಯಾಪಕವಾಗಿ ಸ್ವೀಕರಿಸಲಾಗಿದೆ ಎಂಬುದು ವಾಸ್ತವವಾಗಿದ್ದರೂ, ಸಾಮಾನ್ಯವಲ್ಲದ ವರ್ತನೆಯು ಸಲಿಂಗ ಕಾಮದ ಸೂಚಕ ಎಂದು ಪರಿಗಣಿತವಾಗಬಹುದು. ಲೈಂಗಿಕತೆಯನ್ನು (ಮುಂಚಿನ ಲೈಂಗಿಕ ವಿಜ್ಞಾನ ಅಧ್ಯಯನಗಳಲ್ಲಿರುವಂತೆ) ವಸ್ತು ಆಯ್ಕೆಯ ಪರಿಭಾಷೆಯಲ್ಲಿ ವ್ಯಾಖ್ಯಾನಿಸಲಾದಾಗ, ಗಂಡು ಸಲಿಂಗಕಾಮವನ್ನು ಹೆಣ್ಣಿಗತನವೆಂದು ಅರ್ಥೈಸಲಾಗುತ್ತದೆ. ಅತಿಯಾದ ಗಂಡಸುತನದ ಸಾಮಾಜಿಕ ಅಸಮ್ಮತಿಯನ್ನು ಪುರುಷತ್ವಾತಿರೇಕ ಟೆಸ್ಟಾಸ್ಟರೋನ್ ವಿಷಸೇರಿಕೆಯಂತಹ ಹೊಸ ಶಬ್ದಗಳಿಂದ ವ್ಯಕ್ತಮಾಡಬಹುದು.

ಉಲ್ಲೇಖಗಳು

ಮಾನವಶಾಸ್ತ್ರ
ಟಗರು (ಚಲನಚಿತ್ರ)

ಟಗರು ದುನಿಯಾ ಸೂರಿ ನಿರ್ದೇಶಿಸಿದ ಮತ್ತು ಕೆ. ಪಿ. ಶ್ರೀಕಾಂತ್ ಅವರು ನಿರ್ಮಿಸಿದ ಕನ್ನಡ ಚಲನಚಿತ್ರ. ಶಿವರಾಜ್ ಕುಮಾರ್ , ಮಾನ್ವಿತ ಮತ್ತು ಭಾವನ ಈ ಚಿತ್ರದ ಮುಖ್ಯಭೂಮಿಕೆಯಲ್ಲಿ ಕಾಣಿಸಿಕೊಂಡಿದ್ದಾರೆ. ಧನಂಜಯ್, ವಸಿಷ್ಠ ಸಿಂಹ ಮತ್ತು ದೇವರಾಜ್ ಪೋಷಕ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾರೆ. "ಶ್ರೀ ಸಿದ್ದಗಂಗ ಮಠ" ದ ಶಿವಕುಮಾರ ಸ್ವಾಮಿ ಚಿತ್ರದಲ್ಲಿ ಮೂರು ಸೆಕೆಂಡುಗಳ ಕಾಲ ಕಾಣಿಸಿಕೊಳ್ಳುತ್ತಿದ್ದರೆ, ಗೀತರಚನೆಕಾರ ಜಯಂತ್ ಕಾಯ್ಕಿಣಿ ಮತ್ತು ಸಂಗೀತ ಸಂಯೋಜಕ  ಚರಣ್ ರಾಜ್ ಒಂದು ಹಾಡಿನಲ್ಲಿ ಕಾಣಿಸಿಕೊಂಡಿದ್ದಾರೆ. 

ಧ್ವನಿಸುರುಳಿ ಮತ್ತು ಹಿನ್ನೆಲೆ ಸಂಗೀತವನ್ನು ಚರಣ್ ರಾಜ್ ರಚಿಸಿದ್ದಾರೆ ಮತ್ತು ಛಾಯಾಗ್ರಹಣ ಮಹೇಂದ್ರ ಸಿಂಹರಿಂದ. 2016 ರ ಆಗಸ್ಟ್ 22 ರಂದು ಈ ಚಲನಚಿತ್ರವು ಅಧಿಕೃತವಾಗಿ ಬಿಡುಗಡೆಗೊಂಡಿತು.

ಉಲ್ಲೇಖ

ಕನ್ನಡ ಚಲನಚಿತ್ರಗಳು
ಒಡನಾಡಿ ಸೇವಾ ಸಂಸ್ಥೆ

ಒಡನಾಡಿ ಸೇವಾ ಸಂಸ್ಥೆ  ಒಂದು ಸಾಮಾಜಿಕ, ಸರ್ಕಾರೇತರ ಸಂಸ್ಥೆ. ಇದು ಭಾರತ ದೇಶದ ಮೈಸೂರಿನಲ್ಲಿದೆ. ಈ ಸಂಸ್ಥೆ ಲೈಂಗಿಕವಾಗಿ ಶೋಷಿಸಲ್ಪಟ್ಟ ಮಕ್ಕಳು ಮತ್ತು ಮಹಿಳೆಯರನ್ನು ರಕ್ಷಿಸುವುದು, ಅವರಿಗೆ ಪುನರ್ವಸತಿ ಕಲ್ಪಿಸುವುದು, ಮಹಿಳೆಯರ ಸಬಲೀಕರಣ, ಇತ್ಯಾದಿಗಳನ್ನು ಮಾಡುತ್ತಿದೆ.  ಈ ಸಂಸ್ಥೆಯನ್ನು ೧೯೮೪ರಲ್ಲಿ ಶ್ರೀ ಕೆ. ವಿ ಸ್ಟಾನ್ಲಿ ಮತ್ತು ಶ್ರೀ ಎಂ. ಎಲ್. ಪರಶುರಾಮ ಅವರು ಪ್ರಾರಂಭಿಸಿದರು. ಅದನ್ನು ೧೯೯೩ರಲ್ಲಿ ಅಧಿಕೃತ ಸಂಸ್ಥೆಯಾಗಿ ನೋಂದಾಯಿಸಲಾಯಿತು. ಒಡನಾಡಿಯ ಕಾರ್ಯಾಚರಣೆಗಳು ದಕ್ಷಿಣ ಭಾರತದಲ್ಲಿ ಹಬ್ಬಿದೆ. ಅವರ ಪುನರ್ವಸತಿ ಕೇಂದ್ರ ಕರ್ನಾಟಕ ರಾಜ್ಯದ ಮೈಸೂರು ನಗರದಲ್ಲಿದೆ.

ಸ್ಟಾನ್ಲಿ ಮತ್ತು ಪರಶು ಅವರು ಸರಕಾರದ ಸಂಪೂರ್ಣ ಸಾಕ್ಷರತೆ ಯೋಜನೆಯಲ್ಲಿ ಜಿಲ್ಲಾ ಸಂಯೋಜಕರಾಗಿ ಕೆಲಸ ಮಾಡುತ್ತಿದ್ದರು. ಹಾಗೆ ಕೆಲಸ ಮಾಡುತ್ತಿದ್ದಾಗ ಮೈಸೂರು ಜಿಲ್ಲೆಯಲ್ಲಿ ಕೆಲವು ಮಹಿಳೆಯರನ್ನು ಜನರು ದೂರವಿಟ್ಟದ್ದನ್ನು ಕಂಡರು. ಅವರು ಅದಕ್ಕೆ ಕಾರಣ ಹುಡುಕಿದಾಗ ಆ ಮಹಿಳೆಯರು ಲೈಂಗಿಕ ಕಾರ್ಯಕರ್ತೆಯರಾಗಿದ್ದರು ಎಂಬದು ಅವರಿಗೆ ತಿಳಿದು ಬಂತು. ಅವರಿಬ್ಬರು ಆಗ ಅಂತಹ ಮಹಿಳೆಯರ ಉದ್ಧಾರಕ್ಕಾಗಿ ತಮ್ಮ ಕೆಲಸಕ್ಕೆ ರಾಜಿನಾಮೆ ನೀಡಿ ಒಡನಾಡಿ ಸಂಸ್ಥೆಯನ್ನು ಸ್ಥಾಪಿಸಿದರು.

ಸಂಪರ್ಕ ಮಾಹಿತಿ 
ಎಸ್ ಆರ್ ಎಸ್ ಕಾಲೋನಿ  
ಹೂಟಗಳ್ಳಿ ಗ್ರಾಮ  
ಬೆಳವಾಡಿ ಪೋಸ್ಟ್  
ಮೈಸೂರು ೫೭೧ ೧೮೬

ಚಟುವಟಿಕೆಗಳು 
ಲೈಂಗಿಕ ಕಾರ್ಯಕರ್ತೆಯರ ಸಕ್ರಿಯ ಭಾಗವಹಿಸುವಿಕೆಯ ಮೂಲಕ ಒಡನಾಡಿ ಸಂಸ್ಥೆ ಹಲವು ಸಂತ್ರಸ್ತೆಯರನ್ನು ಕಾಪಾಡುವ ಕಾರ್ಯಾಚರಣೆಗಳನ್ನು ನಡೆಸಿದೆ. ಕರ್ನಾಟಕ ಮತ್ತು ಸುತ್ತಮುತ್ತಲಿನ ರಾಜ್ಯಗಳಲ್ಲಿ ಸುಮಾರು ೪೦೦ಕ್ಕೂ ಹೆಚ್ಚು ಹುಡುಗಿಯರನ್ನು ಈ ಸಂಸ್ಥೆ ರಕ್ಷಿಸಿದೆ. ಈ ಸಂಸ್ಥೆ ಸುಮಾರು ೭೫ ರಕ್ಷಿಸಲ್ಪಟ್ಟ ಮಹಿಳೆ ಮತ್ತು ಮಕ್ಕಳನ್ನು ನೋಡಿಕೊಳ್ಳುತ್ತಿದೆ ಹಾಗೂ ಅವರು ಮತ್ತೆ ಲೈಂಗಿಕ ಕಾರ್ಯಕರ್ತೆಯರಾಗದಂತೆ ನೋಡಿಕೊಳ್ಳುತ್ತಿದೆ. ಸುಮಾರು ೨೨ಕ್ಕಿಂತ ಹೆಚ್ಚು ಹುಡುಗಿಯರು ಮದುವೆಯಾಗಿ ಸಂಸಾರ ನಡೆಸುವುದರಲ್ಲೂ ಈ ಸಂಸ್ಥೆ ಸಹಾಯ ಮಾಡಿ ಯಶಸ್ವಿಯಾಗಿದೆ.

ತನ್ನಲ್ಲಿರುವವರಿಗೆ ಆಶ್ರಯ, ಆಹಾರ, ಶಿಕ್ಷಣ, ವೃತ್ತಿ, ತರಬೇತಿ, ಆರೋಗ್ಯ ಮತ್ತು ಆಪ್ತಸಮಾಲೋಚನೆ, ಅರಿವು ಮೂಡಿಸುವುದು ಹಾಗೂ ನೀತಿ ನಿಯಮಗಳನ್ನು ರೂಪಿಸುವಾಗ ಅದಕ್ಕೆ ಕೊಡುಗೆ ನೀಡುವುದು -ಈ  ಗುರಿಗಳನ್ನು ಈ ಸಂಸ್ಥೆ ಹೊಂದಿದೆ. ಲೈಂಗಿಕ ಕಾರ್ಯಕರ್ತೆಯರಾಗಿದ್ದು ರಕ್ಷಿಸಲ್ಪಟ್ಟವರ ಮಾನಸಿಕ ಸ್ಥಿತಿಯನ್ನು ಸುಧಾರಿಸಲು ಈ ಸಂಸ್ಥೆ ಹಲವು ಕಾರ್ಯಕ್ರಮಗಳನ್ನು ಹಮ್ಮಿಕೊಂಡಿದೆ.  

ಒಡನಾಡಿ ಸೇವಾ ಸಂಸ್ಥೆಯ ಕೆಲಸಗಳಿಗೆ ರಾಜ್ಯ ಮತ್ತು ಕೇಂದ್ರ ಸರಕಾರಗಳು  ಮಾನ್ಯತೆ ನೀಡಿವೆ. ಮಹಿಳೆಯರ ಮತ್ತು ಮಕ್ಕಳ ಪುನರ್ವಸತಿಗಾಗಿ ಕರ್ನಾಟಕ ಸರಕಾರ  ಮೈಸೂರಿನಲ್ಲಿ ಎರಡು ನಿವೇಶನಗಳನ್ನು ನೀಡಿದೆ. ಇತರ ರಾಜ್ಯ ಸರ್ಕಾರಗಳು (ಮಹಾರಾಷ್ಟ್ರ, ದೆಹಲಿ, ಪಶ್ಚಿಮ ಬಂಗಾಳ) ತಾವು ಕಾಪಾಡಿದ ಹುಡುಗಿಯರನ್ನು ಪುನರ್ವಸತಿಗಾಗಿ ಒಡನಾಡಿಗೆ ಕಳುಹಿಸುತ್ತಿದ್ದಾರೆ. ಒಡನಾಡಿ ಸಂಸ್ಥೆಯು ಇತರೆ ಸರಕಾರೇತರ ಸಂಸ್ಥೆಗಳಿಂದ ಸತತವಾಗಿ ಸಹಾಯವನ್ನು ಪಡೆಯುತ್ತಿದೆ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು 

 http://www.ourkarnataka.com/profiles/social_service/odanadi.htm
 http://www.indiatogether.org/photo/2003/kar-wah2003.htm 
 http://www.outlookindia.com/mad.asp?fname=Making&synopsis=&subsubsec=Karnataka&fodname=20040209&personname=K.V.+Stanly+and+M.L.+Parashuram
 http://www.ashanet.org/siliconvalley/sac/faq.html
 https://web.archive.org/web/20091026235740/http://geocities.com/odanadisevatrust/

ಭಾರತದ ಲಾಭರಹಿತ ಸಂಸ್ಥೆಗಳು
ಮಹಿಳಾ ಕೇಂದ್ರಿತ ಸಂಪಾದನೋತ್ಸವ ೨೦೧೮
ಮನೋವೀಕ್ಷಣವಾದ

ಮನೋವೀಕ್ಷಣವಾದವು ಒಂದು ಪ್ರದರ್ಶನ ಕಲೆ. ಇದರಲ್ಲಿ ಮನೋವೀಕ್ಷಣವಾದಿಗಳು ಎಂದು ಕರೆಯಲ್ಪಡುವ ಇದರ ಅಭ್ಯಾಸಿಗಳು ಅತಿಯಾಗಿ ವಿಕಸಿತ ಮಾನಸಿಕ ಅಥವಾ ಸಾಕ್ಷಾತ್ಕರಿಸಿಕೊಂಡ ಸಾಮರ್ಥ್ಯಗಳನ್ನು ಪ್ರದರ್ಶಿಸುತ್ತಿರುವಂತೆ ಕಾಣುತ್ತದೆ. ಪ್ರದರ್ಶನಗಳಲ್ಲಿ ಸಂಮೋಹನ, ಅನ್ಯಮನಃಸ್ಪರ್ಶನ, ಅತೀಂದ್ರಿಯ ದೃಷ್ಟಿ, ಕಣಿ ಹೇಳುವಿಕೆ, ಪೂರ್ವವಿಷಯದ ಜ್ಞಾನ, ಮನಶ್ಚಾಲನೆ, ಪ್ರೇತ ಜ್ಞಾನವಿರುವಿಕೆ, ಮನಸ್ಸಿನ ನಿಯಂತ್ರಣ, ಜ್ಞಾಪಕಶಕ್ತಿಯ ಸಾಧನೆಗಳು, ಕಾರಣಪೂರ್ವಕ ಊಹನ ಮತ್ತು ಕ್ಷಿಪ್ರ ಗಣಿತ ಸೇರಿವೆ ಎಂದು ಕಾಣಬಹುದು. ಮನೋವೀಕ್ಷಣವಾದಿಗಳನ್ನು ಕೆಲವೊಮ್ಮೆ ಅತೀಂದ್ರಿಯ ಶಕ್ತಿಯುಳ್ಳ ಮನೋರಂಜನೆಗಾರರೆಂದು ವರ್ಗೀಕರಿಸಲಾಗುತ್ತದೆ, ಆದರೆ ಆ ವರ್ಗವು ಅತೀಂದ್ರಿಯ ಗ್ರಾಹಿಗಳು ಮತ್ತು ಬಿಜ಼ಾರಿಸ್ಟ್‌ಗಳಂತಹ ಮನೋವೀಕ್ಷಣವಾದಕ್ಕೆ ಸಂಬಂಧಿಸಿರದ ಪ್ರದರ್ಶನಕಾರರನ್ನೂ ಹೊಂದಿದೆ.

ಆಧುನಿಕ ಮನೋವೀಕ್ಷಣವಾದಿಗಳು ತಮ್ಮ ಪ್ರದರ್ಶನಗಳಲ್ಲಿ ತೋರಿಸುವ ಬಹುತೇಕ ಭಾಗವನ್ನು ನೇರವಾಗಿ ೧೯ನೇ ಶತಮಾನದಲ್ಲಿ ವಾಹಕರು, ಪ್ರೇತ ಸಂಪರ್ಕವಾದಿಗಳು, ಮತ್ತು ಅಭೌತಶಕ್ತಿಗಳುಳ್ಳವರು ಕೈಗೊಳ್ಳುತ್ತಿದ್ದ ಅಲೌಕಿಕ ಶಕ್ತಿಯ ಪರೀಕ್ಷೆಗಳಿಗೆ ಪತ್ತೆಹಚ್ಚಬಹುದು. ಆದರೆ, ಮನೋವೀಕ್ಷಣವಾದದ ಇತಿಹಾಸ ಇನ್ನಷ್ಟು ಹಿಂದಕ್ಕೆ ಹೋಗುತ್ತದೆ. ಕಾಲಜ್ಞಾನಿಗಳು ಮತ್ತು ಆರಕಲ್‍ಗಳ ವರದಿಗಳನ್ನು ಪ್ರಾಚೀನ ಗ್ರೀಕರ ಕೃತಿಗಳಲ್ಲಿ ಮತ್ತು ಬೈಬಲ್‍ನ ಹಳೆ ಒಡಂಬಡಿಕೆಯಲ್ಲಿ ಕಾಣಬಹುದು. ಐಂದ್ರಜಾಲಿಕರ ಪೈಕಿ, ಸಾಮಾನ್ಯವಾಗಿ ೧೫೭೨ರಲ್ಲಿ ರಾಜತಂತ್ರಜ್ಞ ಮತ್ತು ಕೈಚಳಕದ ಐಂದ್ರಜಾಲಿಕ ಗಿರೋಲಾಮೊ ಸ್ಕೋಟೊ ತೋರಿಸಿದ ಮನೋವೀಕ್ಷಣವಾದ ಪ್ರದರ್ಶನವನ್ನು ದಾಖಲಿತವಾಗಿರುವ ಅತ್ಯಂತ ಮುಂಚಿನ ಪ್ರದರ್ಶನಗಳಲ್ಲಿ ಒಂದು ಎಂದು ಉಲ್ಲೇಖಿಸಲಾಗುತ್ತದೆ. ಮನೋವೀಕ್ಷಣವಾದದ ಪ್ರದರ್ಶನವು ಚಳಕಗಳು, ಕಳ್ಳಾಟಗಳು, ತಪ್ಪು ನಿರ್ದೇಶನ, ಮತ್ತು ಇಂದ್ರಜಾಲದ ಇತರ ಕೌಶಲಗಳ ಜೊತೆಗೆ ಈ ತತ್ತ್ವಗಳನ್ನು ಬಳಸಬಹುದು.

ಸಮಕಾಲೀನ ಮನೋವೀಕ್ಷಣವಾದಿಗಳು ಹಲವುವೇಳೆ ತಮ್ಮ ಪ್ರದರ್ಶನವನ್ನು ಬೀದಿಗಳ ಮೇಲೆ ಒಯ್ಯುತ್ತಾರೆ ಮತ್ತು ಚಮತ್ಕಾರಗಳನ್ನು ವಾಸ್ತವ, ಸಂದೇಹಪಡದ ಪ್ರೇಕ್ಷಕರ ಮುಂದೆ ಪ್ರದರ್ಶಿಸುತ್ತಾರೆ. ಪ್ರೇಕ್ಷಕರಲ್ಲಿ ಯಾದೃಚ್ಛಿಕ ಸದಸ್ಯರನ್ನು ಸಮೀಪಿಸಿ ತಮ್ಮ ಅತೀಂದ್ರಿಯ ಶಕ್ತಿಗಳನ್ನು ತೋರಿಸಿಕೊಡುವಂತೆ ಕೇಳಿಕೊಳ್ಳುವ ಮೂಲಕ ಅವರು ಹೀಗೆ ಮಾಡುತ್ತಾರೆ. ಪ್ರದರ್ಶನದ ಈ ವಿಧಾನವನ್ನು ಅಳವಡಿಸಿಕೊಳ್ಳುವ ಡೆರೆನ್ ಬ್ರೌನ್‍ನಂತಹ ಪ್ರದರ್ಶನಕಾರರು ಅವರು ನೋಡಿದ್ದೆಲ್ಲವೂ ಭ್ರಮೆ ಮತ್ತು ನಿಜವಾಗಿಯೂ ಅವರ ಮನಸ್ಸನ್ನು ಓದಲಾಗುತ್ತಿಲ್ಲ ಎಂದು ಚಮತ್ಕಾರ ಶುರುವಾಗುವ ಮೊದಲು ತಮ್ಮ ಪ್ರೇಕ್ಷಕರಿಗೆ ಹೇಳುತ್ತಾರೆ. ಇದು ಇಂದ್ರಜಾಲ ಕ್ಷೇತ್ರದಲ್ಲಿ ಬಹಳ ವಿವಾದಕ್ಕೆ ಕಾರಣವಾಗಿದೆ ಏಕೆಂದರೆ ಈ ರೀತಿಯ ಜಾದುವು ನಿಜವಾದದ್ದು ಎಂದು ಪ್ರೇಕ್ಷಕರು ನಂಬಬೇಕೆಂದು ಕೆಲವು ಮನೋವೀಕ್ಷಣವಾದಿಗಳು ನಿರೀಕ್ಷಿಸುತ್ತಾರೆ, ಹಾಗೆಯೇ ಪ್ರೇಕ್ಷಕನಿಗೆ ಸುಳ್ಳು ಹೇಳುವುದು ನೈತಿಕವಾಗಿ ತಪ್ಪು ಎಂದು ಇತರರು ಭಾವಿಸುತ್ತಾರೆ.

ಉಲ್ಲೇಖಗಳು

ಮಾಯಮಾಟ
ಪರ್ಮಿಂದರ್ ವಿರ್

ಪರ್ಮಿಂದರ್ ವಿರ್ ಅವರು ಒಬ್ಬ ಆಂಗ್ಲೋ-ಭಾರತೀಯ ಉದ್ಯಮಿ, ಸಿನೆಮಾ ತಯಾರಕರು, ಹಾಗೂ ಕಿರುತೆರೆಯ ಧಾರಾವಾಹಿ ನಿರ್ಮಾಪಕರಾಗಿದ್ದಾರೆ. ಇವರು ಸಿನೆಮಾ ಹಾಗೂ ಕಿರೆತೆರೆಯ ನಿರ್ಮಾಪಕರಾಗಿ ೨೦ ವರ್ಷಗಳ ವೃತ್ತಿಬದುಕನ್ನು ನಿರ್ವಹಿಸಿರುತ್ತಾರೆ. ಅದರೊಂದಿಗೆ ಇವರು ದೂರದರ್ಶನ ಕಾರ್ಯಕ್ರಮಗಳನ್ನು ಆಯೊಜಿಸಿರುತ್ತಾರೆ. ಇವರಿಗೆ ಮೋಬೋ ಪ್ರಶಸ್ತಿ ಹಾಗೂ ಎಮ್ಮಾ ಪ್ರಶಸ್ತಿಗಳು ದೊರಕಿವೆ. ಇವರು ಜೂನ್ ೨೦೧೫ರಿಂದ  ಟೋನಿ ಎಲುಮೇಲು ಫೌಂಡೇಶನ್ ನ ಮುಖ್ಯ ಕಾರ್ಯನಿರ್ವಹಣಾಧಿಕಾರಿಯಾಗಿ ಕಾರ್ಯ ಸಲ್ಲಿಸುತ್ತಿದ್ದಾರೆ.

ಜನನ 
ಪರ್ಮಿಂದರ್ ವಿರ್ ಅವರು ೧೯೫೫ರಲ್ಲಿ ಪಂಜಾಬ್ ನಲ್ಲಿ ಜನಿಸಿದರು.

ಜೀವನ

ವೈಯಕ್ತಿಕ ಜೀವನ 
ಪರ್ಮಿಂದರ್ ವಿರ್ ಅವರು ೧೯೮೫ರಲ್ಲಿ ಸಿನೆಮಾ ತಯಾರಕರಾದ ಜುಲಿಯನ್ ಹೆನ್ರಿಕ್ ಎಂಬವರನ್ನು ಮದುವೆಯಾದರು. ಇವರಿಗೆ ಮಾಲ ಹೆನ್ರಿಕ್ ಹಾಗೂ ಅನುರಾಧಾ ಹೆನ್ರಿಕ್ ಎಂಬ ಇಬ್ಬರು ಪುತ್ರಿಯರಿದ್ದಾರೆ.

ನೇಮಕಾತಿ 
೧೯೯೬ ಮೇಯಲ್ಲಿ ಪರ್ಮಿಂದರ್ ವಿರ್ ಅವರು  ಕಾರ್ಲ್ಟೋನ್ ಟೆಲಿವಿಶನ್ ನ ಡೈವರ್ಸಿಟಿ ಅಡ್ವೈಸರ್ ಆಗಿ ನೇಮಕಾತಿ ಪಡೆದುಕೊಂಡರು. ಅದರೊಂದಿಗೆ ಇವರು ಬಹಳ ಖಾಸಗಿ ಹಾಗೂ ಸರಕಾರಿ ವಲಯಗಳಿಗೆ ತಮ್ಮ ಸೇವೆಯನ್ನು ಸಲ್ಲಿಸಿರುತ್ತಾರೆ.

ಸಿನೆಮಾ 
ಇವರು ೧೯೯೮ರಲ್ಲಿ ಬೇಬಿ ಮದರ್ ಎಂಬ ಸಿನೆಮಾವನ್ನು ನಿರ್ಮಾಪಿಸಿದ್ದಾರೆ.

ಟೋನಿ ಎಲುಮೇಲು ಫೌಂಡೇಶನ್ 
ಪರ್ಮಿಂದರ್ ವಿರ್ ಅವರು ಇತ್ತೀಚೆಗೆ ಟೋನಿ ಎಲುಮೇಲು ಫೌಂಡೇಶನ್ ನಲ್ಲಿ ಮುಖ್ಯ ಕಾರ್ಯನಿರ್ವಹಣಾಧಿಕಾರಿಯಾಗಿ ಕಾರ್ಯನಿರ್ವಹಿಸುತ್ತಿದ್ದಾರೆ. ಒಬ್ಬ ಮುಖ್ಯಕಾರ್ಯನಿರ್ವಹಣಾಧಿಕಾರಿಯಾಗಿ ಇವರು ತಮ್ಮ ಜವಾಬ್ದಾರಿಯನ್ನು ತುಂಬಾ ಅಚ್ಛುಕಟ್ಟಾಗಿಯೂ ಹಾಗೂ ತಮ್ಮ ಸಂಸ್ಥೆಯ ಬೆಳವಣಿಗೆಯನ್ನು ಕಾಪಾಡಿಕೊಂಡಿರುತ್ತಾರೆ.

ಉಲ್ಲೇಖಗಳು 

ವ್ಯವಹಾರದಲ್ಲಿ ಭಾರತೀಯ ಮಹಿಳೆಯರು
ಮಹಿಳಾ ಕೇಂದ್ರಿತ ಸಂಪಾದನೋತ್ಸವ ೨೦೧೮
ಲೀಲಾ ಪೂನಾವಾಲ

ಲೀಲಾ ಪೂನಾವಾಲ ಒಬ್ಬ ಭಾರತೀಯ ಉದ್ಯಮಿ ಮತ್ತು ಮಾನವತಾವಾದಿ. ಇವರು ಲೀಲಾ ಫೌಂಡೇಷನಿನ ಸ್ಥಾಪಕರು. ಮೆಕ್ಯಾನಿಕಲ್ ಇಂಜಿನಿಯರಿಂಗಿನಲ್ಲಿ ಪದವಿ ಪಡೆದ ಪ್ರಥಮ ಭಾರತೀಯ ಮಹಿಳೆ. ಅಲ್ಫಾ ಲಾವಲ್ ಕಂಪೆನಿಯ ಮುಖ್ಯ ನಿರ್ವಹಣಾಧಿಕಾರಿಯಾಗಿಯೂ ಕೆಲಸ ಮಾಡಿದ್ದಾರೆ.

ಜನನ 
ಲೀಲಾ ಪೂನಾವಾಲ ಅಥವಾ ಲೀಲಾ ತಡನಿಯವರು ಸೆಪ್ಟಂಬರ್ ೧೬, ೧೯೪೪ ರಲ್ಲಿ ಹೈದರಾಬಾದಿನ ಸಿಂಧ್ ಪ್ರಾಂತ್ಯದಲ್ಲಿ ಜನಿಸಿದರು. ಲೀಲಾರವರು ಸಿಂಧಿ ಕುಟುಂಬದ ೫ ಜನ ಮಕ್ಕಳಲ್ಲಿ ಒಬ್ಬರಾಗಿದ್ದರು. ತಮ್ಮ ಮೂರನೆಯ ವಯಸ್ಸಿನಲ್ಲೇ ತಂದೆಯನ್ನು ಕಳೆದುಕೊಂಡರು.

ಜೀವನ 
ಅದು ಬ್ರಿಟಿಷರು  ಭಾರತವನ್ನು ಆಳುತ್ತಿದ್ದ ಕಾಲ. ಹೈದರಾಬಾದ್ ವಿಭಜನೆನೆಯ ಸಂದರ್ಭ ಅವರ ಕುಟುಂಬ ಪುಣೆಗೆ ವಲಸೆ ಬಂದಿತು. ಲೀಲಾರವರು ಪುಣೆಯಲ್ಲಿ ತಮ್ಮ ಪ್ರಾಥಮಿಕ ಶಿಕ್ಷಣವನ್ನು ಮುಗಿಸಿದ ನಂತರ ಹೈದರಾಬಾದಿನ ಸರ್ಕಾರಿ ಇಂಜಿನಿಯರಿಂಗ್ ಕಾಲೇಜು ಸೇರಿದರು. ಅಲ್ಲಿ ಮೆಕ್ಯಾನಿಕಲ್ ಇಂಜಿನಿಯರಿಂಗ್ ಅನ್ನು ಆಯ್ದುಕೊಂಡು ಪ್ರಥಮ ಶ್ರೇಣಿಯಲ್ಲಿ ಉತ್ತೀರ್ಣರಾದರು. ಆ ಮೂಲಕ ಲೀಲಾ ಮೆಕಾನಿಕಲ್ ಇಂಜಿನಿಯರಿಂಗ್ ನಲ್ಲಿ ಪದವಿ ಪಡೆದ ಭಾರತದ ಪ್ರಥಮ ಮಹಿಳೆ ಎಣಿಸಿದ್ದಾರೆ.
ಮುಂದೆ ರಶ್ಟನ್ ಆಂಡ್ ಹಾರ್ನ್ಸ್ ಬೈ ನಲ್ಲಿ ತಮ್ಮ ವ್ರತ್ತಿ ಜೀವನವನ್ನು ಪ್ರಾರಂಭಿಸಿದರು. ಅಲ್ಲಿ ಫಿರೋಜ್ ಪೂನಾವಾಲರ ಪರಿಚಯವಾಗುತ್ತದೆ. ಶೀಘ್ರದಲ್ಲೇ ಲೀಲಾರಿಗೆ ಫಿರೋಜ್ ಜೊತೆ ವಿವಾಹವಾಗುತ್ತದೆ. ಕಂಪೆನಿಯ ನಿಯಮದ ಪ್ರಕಾರ ಪತಿ ಪತ್ನಿ ಒಂದೇ ಕಡೆ ಕೆಲಸ ಮಾಡುವಂತಿರಲಿಲ್ಲ. ಹೀಗಾಗಿ ಲೀಲಾ ಅಲ್ಫಾ ಲಾವಲ್ ಎನ್ನುವ ಒಂದು ಅಂತರಾಷ್ಟ್ರೀಯ ಸ್ವೀಡಿಶ್ ಕಂಪೆನಿ ಸೇರಿಕೊಳ್ಳುತ್ತಾರೆ. ೨ ದಶಕಗಳ ದೀರ್ಘ ಪರಿಶ್ರಮದ ನಂತರ ಅದರ ಸಿ.ಇ.ಒ ಆಗಿ ನೇಮಕಗೊಳ್ಳುತ್ತಾರೆ. ಆ ಮೂಲಕ ಸಿ.ಇ.ಒ ಆಗಿ ಆಯ್ಕೆಗೊಂಡ ಮೊದಲ ಮಹಿಳೆ ಎಣಿಸಿಕೊಂಡಿದ್ದಾರೆ. ಅವರ ನಿರ್ದೇಶನದ ಅವಧಿಯಲ್ಲಿ ಅಲ್ಫಾ ಲಾವಲ್ ಕಂಪೆನಿಯ ಒಟ್ಟು ವಹಿವಾಟು ೫೦೦ ಮಿಲಿಯನ್ ನಿಂದ ೨.೫ ಬಿಲಿಯನ್ ವರೆಗೆ ಹೆಚ್ಚಿತು.
ಪ್ರಸ್ತುತ ಲೀಲಾರವರು ಪುಣೆಯಲ್ಲಿ ತಮ್ಮ ಪತಿಯೊಂದಿಗೆ ವಾಸವಾಗಿದ್ದಾರೆ.

ಲೀಲಾ ಫೌಂಡೇಷನ್ 
೧೯೯೬ರಲ್ಲಿ ಪೂನಾವಾಲ ದಂಪತಿಗಳು ಈ ಸಂಸ್ಥೆಯನ್ನು ಪ್ರಾರಂಭಿಸಿದರು. ಹೆಣ್ಣು ಮಕ್ಕಳ ಉನ್ನತ ಶಿಕ್ಷಣವನ್ನು ಪ್ರೋತ್ಸಾಹಿಸುವುದು ಈ ಸಂಸ್ಥೆಯ ಉದ್ದೇಶವಾಗಿದೆ.ಲೀಲಾರು ತಮ್ಮ ೫೩ನೆಯ ವರ್ಷದ ಹುಟ್ಟುಹಬ್ಬಕ್ಕಾಗಿ ಉಡುಗೊರೆಯ ರೂಪದಲ್ಲಿ ಬಂದಿದ್ದ ಹಣವನ್ನು ೨೦ ಜನ ಹೆಣ್ಣು ಮಕ್ಕಳ ಉನ್ನತ ವಿಧ್ಯಾಭ್ಯಾಸಕ್ಕಾಗಿ ತೊಡಗಿಸುವ ಮೂಲಕ ಈ ಸಂಸ್ಥೆಯನ್ನು ಪ್ರಾರಂಭಿಸಿದರು. ಈ ಸಂಸ್ಥೆಯು ಪುಣೆ,ಅಮರಾವತಿ ಮತ್ತು ವಾರ್ದಾ ಜಿಲ್ಲೆಗಳಿಂದ ವಿಧ್ಯಾರ್ಥಿನಿಯರನ್ನು ಉನ್ನತ ವಿಧ್ಯಾಭ್ಯಾಸಕ್ಕಾಗಿ ಆಯ್ದುಕೊಳ್ಳುತ್ತದೆ.

ಇದರ ೨೦ ವರ್ಷದ ಇತಿಹಾಸದಲ್ಲಿ ಈ ಸಂಸ್ಥೆ ೮೨೨೫ ವಿಧ್ಯಾರ್ಥಿನಿಯರ ಉನ್ನತ ವಿಧ್ಯಾಭ್ಯಾಸಕ್ಕೆ ನೆರವಾಗಿದೆ. ಪೂನಾವಾಲರ ಪತಿಯೂ ಅವರಿಗೆ ಈ ಸಂಸ್ಥೆಯನ್ನು ನಿರ್ವಹಿಸುವಲ್ಲಿ ನೆರವಾಗುತ್ತಿದ್ದಾರೆ.

ಉಲ್ಲೇಖಗಳು 

ವ್ಯವಹಾರದಲ್ಲಿ ಭಾರತೀಯ ಮಹಿಳೆಯರು
ಮಹಿಳಾ ಕೇಂದ್ರಿತ ಸಂಪಾದನೋತ್ಸವ ೨೦೧೮
ರೇನೂ ಸುಖೇಜಾ

ರೇಣು ಸುಖೇಜಾ (ಜನನ ೨೫ ಡಿಸೆಂಬರ್ ೧೯೫೯) ಒಬ್ಬ ಭಾರತೀಯ ಉದ್ಯಮಿ, ಸಮಾಜವಾದಿ ಮತ್ತು ಮಾಜಿ ಮಾದರಿ. ಅವರು ಫ್ಯಾಶನ್ ಮತ್ತು ಮೀಡಿಯಾ ಕನ್ಸಲ್ಟಿಂಗ್, ಆಂಥೆಮ್ ಕನ್ಸಲ್ಟಿಂಗ್ ಪ್ರೈ. ಲಿಮಿಟೆಡ್. ಫ್ಯಾಷನ್ ಉದ್ಯಮದಲ್ಲಿ ಎರಡು ದಶಕಗಳಿಗಿಂತಲೂ ಹೆಚ್ಚು ಕಾಲದ ವೃತ್ತಿಜೀವನದೊಂದಿಗೆ, ಅವರು ದಕ್ಷಿಣ ಭಾರತದಲ್ಲಿ ಫ್ಯಾಷನ್, ಮಾಧ್ಯಮ ಮತ್ತು ಶೋಬಿಜ್ ಪ್ರಪಂಚದ ಪ್ರಮುಖ ಹೆಸರುಗಳಲ್ಲಿ ಒಬ್ಬರು ಎಂದು ನಂಬಲಾಗಿದೆ.

ಭಾರತದಾದ್ಯಂತ ಮತ್ತು ಹೈದರಾಬಾದ್‌ನಲ್ಲಿ ನಡೆದ ರಾಷ್ಟ್ರೀಯ ಮತ್ತು ಅಂತರರಾಷ್ಟ್ರೀಯ ಸೌಂದರ್ಯ ಸ್ಪರ್ಧೆಗಳ ಆಯ್ಕೆಗಳಿಗಾಗಿ ಹುಡುಗಿಯರಿಗೆ ತರಬೇತಿ ನೀಡಲು ಅವರು ಹಲವಾರು ಅಂದಗೊಳಿಸುವ ಕಾರ್ಯಾಗಾರಗಳನ್ನು ಆಯೋಜಿಸಿದ್ದಾರೆ. ಪತಿ ರಾಜ್ ಸುಖೇಜಾ ಮತ್ತು ಐಎಮ್ ಶೀ - ಮಿಸ್ ಯೂನಿವರ್ಸ್ ಇಂಡಿಯಾ ಖ್ಯಾತಿಯ ಖ್ಯಾತ ಭಾರತೀಯ ನಿರ್ವಹಣಾ ಸಲಹೆಗಾರ ನೀರಜ್ ಗಬಾ ಅವರೊಂದಿಗೆ ವಿವಿಧ ಭಾರತೀಯ ನಗರಗಳಲ್ಲಿ ಪುರುಷರು ಮತ್ತು ಮಹಿಳೆಯರಿಗಾಗಿ ಇಂತಹ ವಿವಿಧ ಅಂದಗೊಳಿಸುವ ಕಾರ್ಯಾಗಾರಗಳನ್ನು ಆಯೋಜಿಸುವಲ್ಲಿ ಕೆಲಸ ಮಾಡಿದ್ದಾರೆ. ಈ ಪ್ಯಾನ್ ಇಂಡಿಯಾ ಅಂದಗೊಳಿಸುವ ಅಲೆಯ ಮೊದಲ ನಗರ ಹೈದರಾಬಾದ್. ಈವೆಂಟ್ ಅನ್ನು ಆಂಥೆಮ್ ಕನ್ಸಲ್ಟಿಂಗ್ ಪ್ರೈ.ಲಿ.ನ ವಿಭಾಗವಾದ ಆಂಥೆಮ್ ಎಂಟರ್ಟೈನ್ಮೆಂಟ್ ನಿರ್ವಹಿಸಿದೆ. ಲಿಮಿಟೆಡ್.

ವೈಯಕ್ತಿಕಜೀವನ
ರೇಣು ಸುಖೇಜ ಅವರು ಡಿಸೆಂಬರ್ ೨೫, ೧೯೫೯ ರಂದು ಪಶ್ಚಿಮ ಬಂಗಾಳದ ಕೋಲ್ಕತ್ತಾದಲ್ಲಿ ಜನಿಸಿದರು. ಮತ್ತು ಅದೇ ನಗರ ಕೋಲ್ಕತ್ತಾದಿಂದ ಶಾಲಾ ಶಿಕ್ಷಣವನ್ನು ಪೂರೈಸಿದರು. ಅವರು ರಾಜ್ ಸುಖೇಜಾ ಅವರನ್ನು ವಿವಾಹವಾದರು ಮತ್ತು ನಂತರ ದಕ್ಷಿಣ ಭಾರತದ ನಗರ, ಹೈದರಾಬಾದ್, ಆಂಧ್ರಪ್ರದೇಶಕ್ಕೆ ಸ್ಥಳಾಂತರಗೊಂಡರು. ಅವರಿಗೆ ರೋಹಿತ್ ಸುಖೇಜಾ ಮತ್ತು ರೆಹಾ ಸುಖೇಜಾ ಎಂಬ ಇಬ್ಬರು ಮಕ್ಕಳಿದ್ದಾರೆ. ರೆಹಾ ಸುಖೇಜಾ ಯಶಸ್ವಿ ಭಾರತೀಯ ಮಾಡೆಲ್ ಮತ್ತು ಐ ಎಎಮ್ ಶೀ - ಮಿಸ್ ಯೂನಿವರ್ಸ್ ಇಂಡಿಯಾ ೨೦೧೦ ರಲ್ಲಿ ಮೊದಲ ರನ್ನರ್ ಅಪ್ ಆಗಿದ್ದಾರೆ. ಹೈದರಾಬಾದ್‌ನಿಂದ ಲಕ್ಮೆ ಫ್ಯಾಶನ್ ವೀಕ್‌ಗೆ ಪ್ರವೇಶಿಸಿದ ಮೊದಲ ಮಾದರಿ ರೆಹಾ.

ವೃತ್ತಿಜೀವನ

ಇವರು ಪ್ರಿಯಾಂಕ ಶಾ ಅವರ ಜೊತೆ ಸೇರಿ ಇನ್ಡೊರ್ ಫ್ಯಾಶನ್ ವೀಕನ್ನು ನಿರ್ದೇಶನ ಮಾಡಿರುತ್ತಾರೆ.ಪ್ರಸ್ತುತ ಫ್ಯಾಶನ್ ಆಂಡ್ ಮೀಡಿಯಾ ಕನ್ಸಲ್ಟಿಂಗ್ ಆಂತಮ್ ಲಿಮಿಟೆಡ್ ನ ಮುಖ್ಯ ಕಾರ್ಯನಿರ್ವಹಣ ಅಧಿಕಾರಿಯಾಗಿದ್ದಾರೆ. ಇವರು ಹಲವಾರು ರಾ‌‍ಷ್ಟ್ರೀಯ ಮತ್ತು ಅಂತಾರಾಷ್ಟ್ರೀಯ ಸೌಂದರ್ಯ ಕಾರ್ಯಗಾರಗಳನ್ನು, ಪ್ರದರ್ಶನಗಳನ್ನು ನೀಡಿರುತ್ತಾರೆ. ಜೊತೆಗೆ ಆ ಕಾರ್ಯಕ್ರಮಗಳಿಗೆ ತರಬೇತಿದಾರರನ್ನು ಹೈದರಾಬಾದಿನಲ್ಲಿ ಆಯ್ಕೆಮಾಡಿರುತ್ತಾರೆ.

ಸಾಧನೆ

ಹಿಲಿಯೊನ್ ಫಿಟ್ನೆಸ್ ಸೆಂಟರೆ ಎಂಬಲ್ಲಿ ೧೫ಗಂಟೆಗಳಕಾಲ ನಿರಂತರವಾಗಿ ನಿರ್ದೇಶನವನ್ನು ಮಾಡಿದ್ದು, ಅದು ಲಿಮ್ಕಾ ಬುಕ್ ಆಫ್ ರೆಕಾರ್ಡ್ನಲ್ಲಿ ಬರೆಯಲ್ಪಟ್ಟಿದೆ. ೨೦೧೦ರಲ್ಲಿ ಇಪ್ಲಿಟಿಕಲ್ ಮ್ಯಾರಥಾನ್ ವಿಶ್ವದಾಖಲೆಯನ್ನು ಮಾಡಿರುತ್ತಾರೆ.  ಐ ಆಂಮ್  ಶಿ ೨೦೧೦ರ  ಜಯಶಾಲಿಯಾಗಿದ್ದಾರೆ.ಇವರು ಹೈದರಾಬಾದಿನ ಮೊದಲ ರೂಪದರ್ಶಿಯಾಗಿ, ಹೈದರಾಬಾದನಲ್ಲಿ ಲಾಕ್ಮಿ ಫ್ಯಾಶನ್ ವೀಕನ್ನು ಆಂಭಿಸಿದರು.

ಉಲ್ಲೇಖಗಳು

ವ್ಯವಹಾರದಲ್ಲಿ ಭಾರತೀಯ ಮಹಿಳೆಯರು
ಮಹಿಳಾ ಕೇಂದ್ರಿತ ಸಂಪಾದನೋತ್ಸವ ೨೦೧೮
ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ಭಾರತೀಯ ಉದ್ಯಮಿಗಳು
ಶಿಖಾ ಶರ್ಮ

ಶಿಖಾ ಶರ್ಮಾ  ಅವರು ೧೯ ನವೆಂಬರು ೧೯೫೮ ರಲ್ಲಿ ಜನಿಸಿದರು. ಇವರು ಆ‍‍‍ಕ್ಸಿಸ್ ಬ್ಯಾಂಕ್ ನಲ್ಲಿ ವ್ಯವಸ್ಥಾಪಕ  ನಿರ್ದೇಶಕ ಮತ್ತು ಮುಖ್ಯ ಕಾರ್ಯ ನಿರ್ವಹಣಾ ಅಧಿಕಾರಿ ಆಗಿದ್ದರು. ಇವರು ೨೦೦೯ರಲ್ಲಿ  ಆಕ್ಸಿಸ್ ಬ್ಯಾಂಕ್ ಗೆ ಸೇರ್ಪಡೆ ಹೊಂದಿದರು.ಅವರು ಬ್ಯಾಂಕಿನ ಹೂಡಿಕೆಯ ಬಗ್ಗೆ ಹೆಚ್ಚಿನ ಗಮನ ಹರಿಸಿದರು. 
thumb|ಶಿಖಾ ಶರ್ಮ

ಬಾಲ್ಯ ಜೀವನ ಮತ್ತು ಶಿಕ್ಷಣ 
ಅವರ ತಂದೆ ಭಾರತ ಸೇನೆಯಲ್ಲಿ  ಅಧಿಕಾರಿಯಾಗಿ ಕೆಲಸ ಮಾಡುತ್ತಿದ್ದರು.ಅವರು  ಬಿ.ಎ. ಯನ್ನು ಅರ್ಥಶಾಸ್ತ್ರದಲ್ಲಿ ಲೇಡಿ ಶ್ರೀ ರಾಮ್ ಕಾಲೇಜಿನಲ್ಲಿ ವ್ಯಾಸಾಂಗ ಮಾಡಿದರು.

ಸಂಸಾರ 
ಶಿಖಾ ಶರ್ಮಾರವರು ಸಂಜಯ್ ಶರ್ಮಾರವರನ್ನು ಮದುವೆಯಾದರು.ಅವರಿಗೆ ಒಬ್ಬ ಸಹೋದರನಿದ್ದ. ಅವರಿಗೆ ಇಬ್ಬರು ಮಕ್ಕಳು. ತಿಲಕ್ ಮತ್ತು ತಿವಿಶಾ.

ವೃತ್ತಿ ಬದುಕು 
ಐಸಿಐಸಿಐ ಬ್ಯಾಂಕ್ನಲ್ಲಿ ಕಾರ್ಯ ನಿರ್ವಹಿಸಿದ ಅನುಭವಿದೆ.

ಸಾಧನೆ 
ಶರ್ಮಾರವರಿಂದಾಗಿ ಆಕ್ಸಿಸ್ ಬ್ಯಾಂಕ್ ಗೆ ಅನೇಕ ಪ್ರಶಸ್ತಿಗಳು ಲಬಿಸಿದವು.ಆಕ್ಸಿಸ್ ಬ್ಯಾಂಕ್ ನಂಬರು ೧ ಕಂಪನಿಯಾಗಿ ಮಾರ್ಪಟ್ಟಿತು.

ಪ್ರಶಸ್ತಿಗಳು 
ಬ್ಯಾಂಕರ್ ಆಫ್ ದ  ಇಯರ್
ಅವಾರ್ಡ್ ಲಿಡರ್ ಶಿಪ್ ಅವಾರ್ಡ್
ಬಿಸಿನೆಸ್ ವರ್ಲ್ದ್ ಬ್ಯಾಂಕರ್ ಆಫ್ ದ  ಇಯರ್
ಫೋರ್ಬ್ಸ್ ಏಷ್ಯಾದ ೨೦೧೨ ವರದಿಯ ಪ್ರಕಾರ ೫೦  ಪವರ್ ಉದ್ಯಮ ಮಹಿಳೆಯರ ಪಟ್ಟಿಯಲ್ಲಿ ಇವರ ಹೆಸರು ಸೇರ್ಪಡೆಯಾಗಿದೆ.

ಉಲ್ಲೇಖ 

ವ್ಯವಹಾರದಲ್ಲಿ ಭಾರತೀಯ ಮಹಿಳೆಯರು
ಮಹಿಳಾ ಕೇಂದ್ರಿತ ಸಂಪಾದನೋತ್ಸವ ೨೦೧೮
ನಿಸಾ ಗೋಡ್ರೆಜ್

ನಿಸಾ ಗೋಡ್ರೆಜ್ ಆದಿ ಗೋಡ್ರೆಜ್ ಮತ್ತು ಪರಮೇಶ್ವರ್  ಗೋಡ್ರೆಜ್ ದ೦ಪತಿಯ ಮಗಳು ನಿಸಾ ಗೋಡ್ರೆಜ್ ಗೋಡ್ರೆಜ್ ಕನ್ಷ್ಯೂಮರ್ ಪ್ರಾಡಕ್ಟ್ಸ್ (ಜಿಸಿಪಿಎಲ್) ನಲ್ಲಿ ಪ್ರಮುಖ ಉದ್ಯೋಗಿಯಾಗಿದ್ದು, ನಿಸಾ ಗೋಡ್ರೆಜ್ ಗೋದ್ರೆಜ್ ಕನ್ಷ್ಯೂಮರ್ ಪ್ರಾಡಕ್ಟ್ಸ್ ಕ೦ಪೆನಿಯ ಕಾರ್ಯನಿರ್ವಾಹಕ ನಿರ್ದೇಶಕರಾಗಿದ್ದಾರೆ ಹಾಗೂ ಗೋದ್ರೆಜ್ ಗ್ರೂಫ಼್ ಗೊಲ್ದ್ & ಗ್ರೀನ್ ನನ್ನು ನಿಭಾಯಿಸುತಿದ್ದಾರೆ.ನಿಸಾರವರು ನಿಸಾಬಾ ಎ೦ದೂ ಪ್ರಸಿದ್ದರು.ನಿಸಾ ಅವರ ಅಕ್ಕ ,ತಾನ್ಯಾ ದುಬಾಶ್ರವರು   ಮಾರ್ಕೆಟಿಂಗ್ ಫ಼್ಯಾಮಿಲಿ ಕೌನ್ಸಿಲ್ನಗುಂಪಿನಲ್ಲಿ ಮುಖ್ಯಸ್ಥರಾಗಿರುವರು.ನಿಸಾ ಪ್ರಸ್ತುತವಾಗಿ     ಗೋದ್ರೆ ಡ್ರೆಜ್ ಅಗ್ರೋವ್ಟ್ನಹಾಗೂ ಟೆಕ್ಕ್ ಫ಼್ಹಾರ್ ಇ೦ಡಿಯಾದಲ್ಲಿ ಕಾರ್ಯನಿರ್ವಹಿಸುತ್ತಿದ್ದಾರೆ.

ಶಿಕ್ಷಣ 
ನಿಸಾ ,ಬ್ಯಾಚುಲರ್ ಆಫ್ ಸೈನ್ಸ್ (ಬಿಎಸ್ಸಿ)ಅನ್ನು ದಿ ವಾರ್ಟನ್ ಸ್ಕೂಲ್ ಪೆನ್ಸಿಲ್ವೇನಿಯಾ ವಿಶ್ವವಿದ್ಯಾಲಯದಲ್ಲಿ ಮತ್ತು ಮಾಸ್ಟರ್ ಆಫ್ ಬಿಸಿನೆಸ್ ಅಡ್ಮಿನಿಸ್ಟ್ರೇಷನ್ (MBA)ಹಾರ್ವರ್ಡ್ ಬ್ಯುಸಿನೆಸ್ ಸ್ಕೂಲಿನಲ್ಲಿ ಪೂರ್ಣಗೊಳಿಸಿದ್ದ ಇವರು ಕ್ಯಾಥೆಡ್ರಲ್ ಮತ್ತು ಜಾನ್ ಕಾನನ್ ಸ್ಕೂಲ್ನಿಂದ ತನ್ನ ಶಾಲಾ ಶಿಕ್ಷಣವನ್ನು ಪೂರ್ಣಗೊಳಿಸಿದರು.

ವೃತ್ತಿಜೀವನ 
ಗೋದ್ರೆ ಡ್ರೆಜ್ ಗ್ರೂಪ್ನ ನಲ್ಲಿ ನಿಸಾ ಅವರ ಹಿಂದಿನ ಕಾರ್ಯಯೋಜನೆಯಲ್ಲಿ [http://acronymsandslang.com/definition/571447/GAVL-meaning.html ಗೋದ್ರೆ ಡ್ರೆಜ್ ಅಗ್ರೋವ್ಟ್ನ']'ದ ಕಾರ್ಯಶೀಲತೆ ಸೇರಿದೆ. ಇವರು ಗೋದ್ರೆ / ಡ್ರೆಜ್ ಇಂಡಸ್ಟ್ರೀಸ್ ಮತ್ತು ಅದರ ಸಹವರ್ತಿ ಕಂಪೆನಿಗಳಿಗೆ ನಾವೀನ್ಯತೆ, ಕಾರ್ಯತಂತ್ರ ಮತ್ತು ಮಾನವ ಸಂಪನ್ಮೂಲ ಯೋಜನೆಗಳಲ್ಲಿ ಮೇಲ್ವಿಚಾರಣೆ ಮಾಡಿದ್ದಾರೆ.

 ವೈಯಕ್ತಿಕ ಜೀವನ 
ನಿಸರವರು ಅವರ ಪತಿ, ಕಲ್ಪೇಶ್ ಮೆಹ್ತಾ ಮತ್ತು ಮಗ ಜೋರಾನ್ ನೊ೦ದಿಗೆ ಮುಂಬೈನಲ್ಲಿ ವಾಸಿಸುತ್ತಿದ್ದಾರೆ. ಆಕೆಯ ತಂದೆ ಆದಿ ಗೋದ್ರೆಜ್ ,ಗೋದ್ರೆಜ್ ಗ್ರೂಪ್ನನ  ಅಧ್ಯಕ್ಷರಾಗಿದ್ದಾರೆ.

 ಗೋದ್ರೆಜ್ ಬಿಯಾಂಡ್ 
ನಿಸಾರವರು ಭಾರತದ ಟೀಚ್ ಮಂಡಳಿ''ಯ ಸದಸ್ಯರಾಗಿದ್ದಾರೆ
 ಇನ್ನೂ ತಿಳಿಯಿರಿ
 ಗೋದ್ರೆಜ್ ಗ್ರೂಪ್
 ಆದಿ ಗೋದ್ರೆಜ್
 ಗೋದ್ರೆಜ್ ಕನ್ಷ್ಯೂಮರ್ ಪ್ರಾಡಕ್ಟ್ಸ

ಉಲ್ಲೇಖಗಳು 

ವ್ಯವಹಾರದಲ್ಲಿ ಭಾರತೀಯ ಮಹಿಳೆಯರು
ಮಹಿಳಾ ಕೇಂದ್ರಿತ ಸಂಪಾದನೋತ್ಸವ ೨೦೧೮
ಭಾರತೀಯ ಉದ್ಯಮಿಗಳು